Ameerikaan Faca'insa Vaayrasii Koronaa Dhaabuuf Gargaarsa Raayyaa Ittistaa Fayyadamuu Murteessite

Prezidaantiin Yunaayitid Isteetis fi hoogganoonni mootummaa guutummaa biyyattii keessa jiran, faca’insa Vaayiresii Koronaa dhaabuuf carraaqqii godhaa jiraniif, gargaarsaaf fuula isaanii gara raayyaa ittisaa biyyattiitti deebifatanii jiran. Peentaagon garuu, taayitaaleen hooggansaa hedduun yeroo eeggattootaan bakka-buufamanii jiran ammallee akka hin guuttatiin dubbatama. Prezidaant Traamp, raayyaa ittisaa haaromsanii addunyaa irratti humna gita hin qabne gochuuf akka maallaqa baajetaa guddaa Ramadan dhaadataa jiran. Gama biraan garuu, mootummaan isaanii fi manni-maree murtii seeraa biuyyattii, taayitaalee aangawoota siiviliin qabatamuu malan guutuu irratti boodatti harkifachuu tu bulchiisa Pentaagon keessatti qaawwaa baay’ise – jedhama. No media source currently available


Peeruun Faca’insa Vaayiresii Koronaa Dhaabuuf Konkolaataa Dhuunfaa Irra Uggura Keesse

Peeruun faca’insa Vaayiresii Koronaa dhaabuuf carraaqqii gootuun, har’a irraa jalqabdee itti-fayyadama konkolaatota dhuunfaa irra uggura keessee jirti. Prezidaantiin Peeruu, Maartiin Vikaaraa, tarkaanfii kana fudhachuuf sababaan mootummaa isaanii kakaase, dargaggoota halkan bakkawwan waliin-bashannanaa deeman keessatti kanneen vaayiresichaan haarawa qabaman argamuu isaanii ti. Tarkaanfiin sochii sa’atiin ugguru, kan kaleessa jalqabame kun, akka lakkoobsa biyyattiitti galgala sa’atii saddeet irraa jalqabee hanga ganama sa’atii shaniitti akka konkolaatonni dhuunfaa hin sochoone taasisa.


Tiwiiterin Odeeffannoo Dogoggorsaa Waa’ee Vaayiresii Koronnaa Tamsaasamu Hambisuuf Ulaagaalee Baasee

Dhaabbatni Miidiyaa Hawaasummaa guddichi, Tiwiiter, odeeffannoo dogoggorsaa waa’ee Vaayiresii Koronnaa tamsaasamu dura dhaabbachuuf jecha ulaagaalee haaraa baasee jira. Maammiloonni Twiteriitti gargaaraman, akka maxxansa odeeffannoolee akka namoonni Vaayiresii Koronaatiin faalaman yokaan Vaayiresicha dadabarsan taasisuu malu haqan ka taasisu tahuu beeksise – Dhaabbatichi. Maxxansaalee akkanaaf fakkeenyi odeeffannoolee akka qajeelfama ogeeyyiin fayyaa kennan hin fudhatamne taasisan, akkasumas kanneen mala of irraa ittisaa fi mala sakattaa’ama vaayiresichaa gatii dhabsisan tahuullee dubbatee jira.


Wuhan Keessa Yeroo Duraaf Namni Vaayiresii Koranaan Qabame Haaraan Odoo Hin Argamin Oole

Magaalaa Chaayinaa dhukkubni Vaayiresii Koranaa dura keessatti argame – Wuhaan keessatti, yeroo jalqabaatiif, Roobii kaleessaa namni vaayirechaan qabame haaraan akka hin argamiin har’a gabaasamee jira. Magaalaa Wuhaan keessatti faca’insa vaayiressichaa dhaabuuf jecha aangawoonni baatiilee lama guutuuf magaalattii sochii irraa ugguranii kaa’an. Faca’insi vaayiresichaa magaalattii keessaa gad xiqqaataa deemuun dhiheenya kana gabaasamaa ture. Magaalaalee Chaayinaa kanneen biroo keessatti garuu, aangawoonni eegumsa fayyaa biyyattii har’a akka gabaasanitti, kaleessa namoota bakkawwan biroo dhufan 34 irratti dhukkubichi argame. Kun immoo, namoonni bakkawwan biroo irraa gara biyyattiitti imalan vaayiresicha itti fidanii dhufuun tarkaanfii fooyyaa’inaa biyyattiin agarsiiste boodatti harkisaa jira, yaaddoo jedhu uumee jira. Chaayinaa keessatti eega baatii Mudde dabree dhukkubichi mul’atee as namoota gara kunma saddeettamii tokkoo tu dhukkubichaan qabame. Kanneen keessaa kuma sadi’ii fi dhibba lama kanneen ta’an ka du’an yoo tahu irra caalaan isaanii garuu, fayyanii dhukkubicha irraa dandamatanii jiran.


Jaarmayaan Fayyaa Addunyaa Waamicha DhiyeesseeJira

Weerara vaayrasii koronaa kan hatattamaan faca'aa jiru hanqiisuuf mootummonni tarkaanfii jabaa kan waliigalaa hojii irra akka olchaniif Jaarmayaan Fayyaa Addunyaa(WHO)gaafatee jira. Kunis lakkoobsa namoota vaayrasichaan qabamanis ta'e du'an gad qabuuf yaadamee akka ta'e ibsamee jira. Vaayrasii haaraa kan koronaa biyyoota Awuroopaa fi addunyaa iddoo biraattis balaa guddaa geesisaa jira. Gabaasa Guutuu caqasaa No media source currently available


Itti Aanaan Prezidaantii Ameerikaa Duraanii Joo Baayiden Dorgommii Geggeessaaniin Injifnnoo Gonfachuu Itti Fufan

Itti aanaa prezidaantiin duraanii Jooy Baayiden dorgommii filannoo kaadhimamummaa dimokraatota gidduutti geggeeffamu Flooridaa, Ilinooy fi kutaa Arizoonaa keessaa injifachuu dhaan Senater Bernii Saandersiin dursanii jiru. Sagalee mara Filooriidaa keessatti laka’ameen kutaa kibba keessatti Baayden senetera kutaa Vermont Saandersiin sagalee dhibba irraa harka 62 fi 23n injifatan. Biiden kurna sadii keessatti yeroo sadaffaaf prezidaantummaaf kan dorgoman yoo ta’u dorgommii kaadhimamummaa dimokraatotaa kana kutaa 24 keessaa 19 keessatti injifatanii jiru. Baayden bakka jireenya isaanii Deliweer irraa kaleea galgala akka dubbatnitti tarsiimoo jiru irratti Saanders waliin adda addummaa qabaatanis insuraansii eegumsa fayyaa gatii madaalawaan argamu uummati akka argatu gochuu, wal caalmaa galii hambisuu fi jijjiirama qilleensaaf haala gumaachanitti duuluu irratti walii galla jedhan.


Daldalli Addunyaa Itti Fufuun Gad Kufaa Jira

Daldalli gabaa addunyaa kan Yunaayitid Isteetis Wiixata kalessaa kufaatiin isa mudat jira. Kunis daldalli gabaa addunyaa addaan cita soda jedhu addunyaa irratti uumee jira. Baankiin qusannaa federaalaa dhala akkaan gad buusuun yaaddoo investerootaa kanneen daddaaqama dinagdee sadarkaa addunyaan jeeqamanii xiqqeessuu hin dandeenye. No media source currently available


Qophiin Uummata Wal Agarsisuu Dhaabachuu Qaba. Masaraa Waayit Haawus

Uummanni yunaaytid states walitti qabamuu danda'uu lakkobsaan kudhan caaluu akka hin qabne masaraan Waayit Hawuus gabaasee jira. Vaayrasiin Koronaa yeroo faca'aa jiru kanatti kana ittisuun itti gaafatama nama hundaa ta'u Prezidaant Traamphubachisanii jiru. Vaayrasiin kun hanga baatii Adooleessa ykn Hagayya dhufu sana caalaas turu mala tilmaamni jedhu jira jedhan Traamp


Vaayrasiin Koronaa Sochii Uummayaa Daangeessaa Jira

Weerara vaayrasii koranaa to'achuuf jechamootummonni sadarkaa adda addaatti ajajii dabarsaa jiran uummanni mana ofii keessaa akka hin bane ykn yoo xiqqaate lafa namoonni itti heddumaatan irraa akka fagaatan gaafachuun jireenya uummata miliyoona hedduu danqee jira. Koriyaan Kibbaa fi Chaayinaan namoota gara biyya isaanii seenan jabinaan to'achuun lakkoofsa namoota koronaan qabanii guddaa hanqisee jira. Hawasaaleen Amerikaas ugguura biyyonni lamaan hojii irra olchan hanga tokko hojii irra olchaa jiru. Magaalaa akka Saanfraansiiskoo keessatti uummanni miliyoona 7 ta'u yoo akkaan barbaachisaa hin ta'iin akka mana keessaa hin baaneef labsamee jira. magaalaa Waashiingtan Dii Sii keessattis manneen Sinimaa, bakki sochiin qaamaa itti gaggeessan(Jimii) fi manneen nyaata itti gurguran cufamanii jiru


Amerikaan Maadheelee Iraaq Keessaa Haleelte Jirti

Xayyaaronni waraanaa Kan Amerikaa samii Iraq irraa Kamiisa kaleessaa galgala fi Barii Jimaata Har’a haleellaa gaggeessanin maadhelee milishoota Iraan biraa Deggersa argatanii haleelan.\nKunis haleellaa lubbuu humnootii Amerikaa fi Kan wal taatotaa galaafate sana haaloo ba’uuf akka ta’e ibsamee jira.\nGabaasa guutuu Caqasaa No media source currently available


Gabaan Addunyaa Sababaa Vaayiresii Koronaan Gad Bu’e

Sababaa yaaddoo vaayiresii Koronaan kan ka’e gabaan daldala addunyaa har’a gad bu’ee jira. Caasaaleen dhiyeessii gabaa gufatanii jiran, uggura imalaa dhaqqabsiiseera, walumaa gala daldala naannoo addunyaa kan jiru waliin dha’uun isaa gabaasameera. Dow Jones Industrial dhibba irraa harka 3.8n kan gad bu’e. Torban kun akka isa waggoota 12 dura sadarkaa aduunyaatti mudatee turee rakkoon maallaqaa akkaan kan hammaatu ta’uu xiinxaltoonni ibsaa jiran.


Lammiiwwan Meeksikoo Lama Koronaan Qabaman

Namoonni lama Vaayresii Koronaan qabamuu angawoonni eegumsa fayyaa Meeksikoo har’a beeksisanii jiru. Namni dhiyeenya Xaaliyaanii daawwatee gara magaalaa Meeksikootti deebi’e tokko har’a vaayiresiin kun keessatti argamuutu gabaasame. Dhukkusataa ka biroon immoo Siinaaloolaa kan jedhamtu kutaa biyyattii gama kaabaa keessaa ta’uun ibsameera. Biyya Laatiin Ameerikaa keessaa biyyi ka biraan vaayiresiin Koroonaa keessatti mul’ate Braazil qofaa dha. Har’a qofaa yoo xiqqaate biyyoota ka biroo shan keessatti vaayiresiin kun mul’tee jira. kanneen kunis Azerbajaan, Beelaaruus, Litweeniyaa fi Niwziilaandii fi Naayjeeriaa dha.


Vaayrasiin Koronaa Daldala Irratti Rakkoo Umee jira

Dhiibbaa vaayrasiin Koronaa geesisaa jiruun gatii daldala gabaa addunyaa fi gatii zayiita boba’aa har’a kuffisee jira.Gama Kaaniin dhukkuboonni daariqaa ykn infeekshiniin chaayinaan walgahii ishee waggaa yeroo kan biraatti akka dabarsitu gochuun addunyaa irratti soda nageenyaa uumee jira. Gabaan daldala addunyaa inni Neew Yoork keessa jiru 100 keessaa harka 2.5 kan kufee yoo ta’u kunis gabaan Awuroopaa keessaa akka hamaatti eega kufee booda. Gabaan biyyoota Eshiyaas keessaa garu hanga tokko qofa kufe.


Amerikaan Hariiroo Daldalaa Hindii Waliin Qabdu Jabeessuuf Jirti

Yunaaytid Isteetes Helikoptaraa fi mi’a adda addaa kan gatiin isaa Dolaaraa Biliyoona 3 ta’u waraana Hindiitti gurguruuf walii galtee kan mallatteesituu ta’u prezidaant Traamp har’a beeksisanii jiru. Kunis kan labsame sirna simannaa Traamp kan magaalaa Ahmedabad keessatti gaggeeffamee fi uummanni kuma dhibba tokko caalu argame irratti waan Traamp fi Mummichi ministeeraa Hindii dubbatan caqasuuf bakka aragamanti ture. Daw’annaa kana dura Traamp akka jedhanti walii galtee daldalaa guddaa haara biyyoota lameen gidduutti tolfachuun Imaltuu kana keessa hin jiru. Garu haasawaa dhageesisaniin biyyonni lameen walii galtee daldalaa guddaa kan amaan dura argamee hin beenne akka tolfachuuf jiran waadaa seenan. Kanaaf lamaan keenya walii galtee gaarii kan hin eegamiin irra akka geenyu nana amana jedhan Traamp.Mummichi ministeera Hindii Modiinis walii galtee daldalaa tolfachuuf akkasumas qunnamtii biyyoota lameen gidduu akka bal’atu abdiin qaba jedhan. Kunis toora enerjii , ittisa waraanaa fi Teknoloojii odeefannoo kan biyyoota paasifiik qofa otoo hin taane kan guutuummaa addunyaa ta’a jedhan.


Falmii Kaadhimama Filannoo Yunaayiti Isteetis Irratti Maayikil Bluumberg Tu Ilaalcha Hawate

Bulchaan magaalaa New Yoork duraanii fi duuressichi – Maayikil Bluumberg, eega aangawoonni isaanii, ka Dimookiraatotaaa ulaagaalee itti laaffisanii fi lakkoobsa yaada uummataa Kibxata dheengaddaa gad-lakkisameen, dorgomaa dursaa jiran – Seneetara Vermont Bernii Saandersitti aananii sadarkaa lammaffaatti bahanii booda, wal-falmii Madda-oduu NBCn geggeessametti akka hiraatan taasisame. Yeroo tokko miseensa paartii Ripublikaanii ka turanii fi amma paartii dimookiraatotaaf ka dorgoman – Bluumberg, dorgommii isaanii dhaadhessuu fi prezidaant Traamp madaaluuf maallaqa dhuunfaa isaanii miliyoona hedduu itti baasan. Gabaasaa guutuu caqasaa No media source currently available


Lakkoobsi Namoota Vaayresii Koronaan Qabamanii Gad Xiqqaachuu Chaayinaan Beeksiste

Chainaan vaayresii korornaa baatii lama dura biyya ishee keessaa ka’ee lubbuu namoota 2000 galaafate akkaan gad bu’uu isaa beeksistee jirti. Komiishinni eegumsa fayyaa biyyattii akka jedhetti roobii har’aa nama 394tu haaraa viresii kanaan qabaman. Kunis kan guyyaa isa dura ture fi namoonni 1749 qabaman irraa hedduu xiqqoo dha. Namoonni 114ka biroon erga du’anii booda lakkoobsi namoota du’anii 2118 ga’ee jira. walumaa gala namoonni vaaresii kanaan qabaman 74,576 ga’ee jira. Lakkoobsi kun gad bu’us jarmayaan fayyaa addunyaa faca’inni vaayresii kanaa akkam akka ta’e tilmaamuuf yeroon hin geenye waan ta’eef uummati akka of eeggatu beeksisee jira.


Imaltoota Vaayrasii Koronaa Irraa Walaba Ta’anii fi Mallattoo Hin Agarsiifnee Donii Dhaabataa Turtee Keessaa Baafamaa Jiru

Vaayrasiin Koronaa akka hin facaane gochuuf jecha Donii imaltootaa buufata Donii Jaapaan irra torban lamaaf ka’amtee turte keessaa imaltoonni dhibba hedduun ba’u jalqabanii jiran. Vaayrasiin Koronaa Chaayinaa keessatti lubbuu nama kuma 2 galaafachuun ni yaadaama.Donii torban lamaaf buufata Donii Yokohama dhabaattee turte kana keessaa Imaltoonni 500 ta’an Robii har’a Yokohama keessaa ba’u jedhamee eegama. Angawoonni eegumsa fayyaa imaltootaa fi hojjattoota Donii Sanaa walii galaan namoota 3700 ta’an qophaatti kan ka’an imaaltoota kana keessaa tokko kan turee fi Hong kong keessatti namnii irraa bu’e vaayrasii Koronaan kan qabame ta’uun eega baramee booda. Garu vaayrasiin kun akka hin facaane gochuuf yaaliin ta’e fashalee imaltoonni 542 vaayrasii Koronaan qabaman. Kunis Chaayinaan ala lakkobsa namoota vaayrasichaan qabamanii isa guddicha ta’e jra. Imaltoota vaayrasii Koronaa irraa walaba ta’anii fi mallattoon tokko iyyu kanneen hin agarsiifneetu Donii Daayaamand Priinsas jedhamtu kana keessaa akka ba’an ta’e jira.


Vaayrasiin Koronaa Rakkoo Daldalaa Umee Jira

Daldaltoonni Naayjeriyaa kuma hedduun Waggaa waggaan gara Chaayinaatti kan imalan yoo ta’u kunis waan biyya ofii keessatti gurguran bituuf ta’uun beeekamee jira. Garu aangawoonni Naayjeriyaa hanga vaayrasiin Koronaa to’annaa jala ooluutti namoonni daldala irratti bobba’an kan Naayjeriyaa gara Chaaynaatti akka hin imalle ugguran. Nayjeriyaa fi Chaayinaan michuu daldala guddaa fi bara 2018 Naayjeriyaan mi’a Doolaara Biliyoona 7 baasu Chaayinaa irraa gara biyya ofiitti galfatan. Chaayinaan lammiwwan ishee Naayjeriyaa keessa hojjatanii fi jiraatan lakkoofsa guddaa yoo ta’u hedduminni isaanii dabalaa jira. Kanaaf jecha jaarmayaan Fayyaa Addunyaa biyyoota Afrikaa vaayrasii Koronaaf saaxilamuuf carraa guddaa qabu 12 keessaa tokko Naayjeriyaa ta’u ibsee jira Naayjeriyaatti Ambaasaaddarri Chaayinaa akka jedhanti vaayrasichi akka Naayjeriyaa keessa hin seenne gochuuf mootummonni lameen walii wajjiin hojjataa jiru.


USA filannoo bara 2020f nama Tiraampi mo’uuf wal dorgomsiifachuutti jirti dorgommii primary jedhan New Hampshire Bernii Sandersitti moo’e

No media source currently available Amerikaan pirezidaantii filachuuf nama itti wal dorgomsiifachuutti jirti. Tiraampi marroo lammeessoof dorgoma. Demokriaatotii Tiraampi irraa hujii tana buufachuuf itti baafatan. Filannoo amma itti jiraniin Primary jedhan. Godinii 50nuu Primary tana qaba. Godinii Iowa ammoo dorogmmii tanaan Caucus jette.Namii tana moo’e paartii isaa fulaa bu’ee Tiraampiin walti gadi dhiisan. Akka kanaan dorogmmii New Hampshire Senator Bernii Sadersiitti moo’e.Goinda akkanaa 48 irraa maranii dorgoman. Iowmaan torbaan dabre fixate. Namii kun ganna 6n durallee dorogmee hin taaneef.Dorgommii New Hampshire ta edaa ammoo iswatti moo’e. "Tiraampi moo’uu qofaaf hin dorgomnu.Biyya tana durattiin deemuuf dorgoma. Akka gabayaan addunyaa humna qabaattu dorgomna. Dhaabbilee inshuraansii dhaabbilee qorsaa, dhaabbilee waraanaa fi waan hedduu jabeessuuf tana jenne.” Namii isatti aane Primary New Hampshire moo’e bulchaa South Bend, Indiyaanaa Pete Budjej.Torbaan dabre ammoo Primary Iowa moo’e. Buttigieg gaafa moo’e sun paartii demokriaatota walti rara jedhee biyyatti himate.\nFilannoo Primary New Hampshire sadeessoo namii tahe ammoo Senator Minisootaa Amy Klobuchar. "Wannii Tiraampi yaaddessee hirriiba dhowwuutit jiru warra umrii jidduu-galleessa irra jiru.Warra inni yaamee maqaa balleessaa bahe fa fi warra innii xureessaa bahe.Jara kanatti Sadaasaa dhufu pirezdiaantii filate jedhee hirriira dhaba.” Amerikaan gara ganna 10n duubatti pirezixaii filatti. Pirezidaantiin Amerikaa ganna 8 caalaa biyya bulchuu hin dandahu.


Prezidaantiin Faalsxiin Wixinee Prezidaant Traamp Dhiyeessan Hin Simadhu Jedhan

Prezidaantiin Faalisxiin Mahamoud Abbaas wixinee nageenyaa prezidaant Tramp Faalisxiinii fi Israa’eliin ilaalchisee dhiyeessan mormuuf gara Tokkummaa mootummootaa dhaqaniiru. Abbaas walii galtee sana fudhatama dhabsiisanis Israa’el waliin mari’achuuf balballi isaanii banaa ta’uu ibsan No media source currently available


USA nama bara 2020 pirezidaantii tahee isii bulchuu dandahu keessaa laallachumatti jirti.

Nama 20 wayiitti jalaqbee waluma jalaa bu’ee amma namii torba walti hafe. Amerikaan pirezidaantii filachuuf ji’uma 10n tokkotti hafe. Paartiin Demokriaati hujii tana pirezidaanti Tiraampi irraa fudhahcuuf itti jirti. Amerikaalleen filannoon duratti nama egerii isii bulchu keessaa laallachuutti jirti. Amerikaa gama Kaaba Dhiyaatti warrii New Hampshire filannoo tanatti jira. Filannoo tanaa US Primary Election jedhan. Eda halkan warra magaalaa Dixville Notch, South Bend, Indiana faatti filate. Warrii amma walti hafe itti aanaa pirezidaantii Amerika aka durii Joe Biden, Bernei Sanders, Amy Klobuchar,MN, Elizabeth Warren Massachusetts faatilleen keessuma jiran Tiraampi ammoo warra walti hafe kana gooyyessaa dubbiin qancarsaa oole.


Traamp Tarkaanfii Haaloo Ba’iinsaa Fudhatan Qoratamuu Qaba: Chaak Shumar

Prezidaant Traamp namoota ragaa irratti ba’an kanneen miseensa waraana biyyatti ta’an haaloo ba’uuf jecha hojii irraa ari’uun qaaneessaa fi kan seeraan alaa waan ta’eef ministeerri Ittisa biyyatti akka qoratuuf seeneeta keessatti hogganaan paartii Demokraatotaa kan ta’an Chaak Shumer gaafatanii jiru. Prezidaant Traampiin aangoo irraa buusuuf yakka ilaalcha gaggeeffame irratti Traamp irratti raga kan ba’anii turan yoo ta’u to’attoota sadarkaa olaanaa 74 kanneen mootummaa keessaa hojjattoota Federaalaa kanneen bulchiinsii Traamp hojii seeraan alaa hojjachuu saaxilan irratti haaloo ba’u yoo danda’aa ta’e akka qoratamuuf gaafatan. Mana maree nageenya biyooleessaa kan Waayit Hawuus keessatti hayyuu waa’ee Yukreen kan ta’an Letenaa Koloneel Alexander Vindman ari’amuu irratti fulleefatan Shumer. Obboleessii lakkuu Vindman Traamp itti dabalanii hojii irraa ari’an.Kana malees Gordon Sondland kan bara 2017 Traamp kakatanii aangoo qabatan Dolaara Miliyoona gumaachanii turan fi gamtaa Awuroopaa Braasels jiruutti Ambaasaadara Amerikaa turan hojii irraa ari’an.


Lammiin Koriyaa Kibbaa Badhaasa Oskaar Injifate

Daayreekteera Fiilmii “paarasaayit” kan ta’e lammiin Koriyaa kibbaa Bong Ho badhaasa Akaadaamii 92ffaa isa kabajaa guddaa qabu eega badhaafamee booda lammiwwan Koriyaa Kibbaa ayyaaneeffannaa guddaa keessa jiran. Badhaasa Akaadaamii kanneen biroo 3 eega badhaafamee booda isa arfaffaa fi beekamaa kana argate. Ergaa gammachuu pirezdaantin biyyattii kara tiwiterii isaanii maxxansan Bong yeroo badhaasa kana Dilbata kaleessaa galgala fudhateetti hasawaan dhagesisee gabaabaa yoo ta’u har’af kan barbaachisuu argadheedheeran se’a. kanaaf bashannanuuf qophaaeera, hanga bor ganamaatti nana dhuga jedhe. Suul koriyaa kibbaa keessatti lammiwwan biyyatti Midiyaa sabaa himaa irratti filmiin isaanii injifachuun seena qabeessa ta’u barreessaa jiru. Filmiin Paaraasaayit Filmii afaan biyya alaan hojjatame kan yeroo duraaf badhaasa Akaadaamii argate yoo ta’u filmii koriyaa kibbaa kan badhaasas Oskar argate kan jalqabaati.


Vaayrasiin Koronaa Yaaddeessaa Ta’uun Itti Fufee Jira

Chaayinaa keessatti lakkoofsii namoota vaayrasii Koronaan dhumanii 900 darbee jira. Lakkoobsi kun Briteen keessattis dabaluun mootummaan waa’een vaayrasicha Koronaa fayyaa uummataaf dhimma jabaa fi sodaa guddaa akka ta’e labsee jira. Angawoonni eegumsa fayyaa kan Chaayinaa akka gabaasanti Dilbata kaleessaa nama 97 tu du’e.kunis lakkoofsa namoota Chaayinaa keessatti vaayrasii koronaan dhumanoo 908 gesisee jira.Kan haaraa vaayrasii kanaan qabaman 3062 galma’eera. Briteen namoonni 4 vaayrasii kanaan qabamuu kan ibsite yoo ta’u walii galaan lakkoobsa namoota biyya ishee keessaa dhukkubsataa jiran saddeetiin ga’e jira. Ministeerrii eegumsa fayyaa Briteen Matt Hancock soda vaayrasiin kun fayyaa uummataa irratti uumee lbsuun vaayrasichi akka hin facaane gochuuf kanneen dhukkubsataa jiran qofaatti akka ka’amaniif mootummaaf aangoo kennan. Jaapaan keessatti Doniin imaltootaa adda baafamtee akkuma dhabatteetti kan jirtu yoo ta’u namoonni 66 haaraa vaayrasii Koronaan qabamu har’a ibsamee jira. Kunis lakkoobsa namoota Donii sana irratti duraan vaayrasii Koronaan qabaman jedhame dacha dabalee jira.


Xiinxala Haasaa Biyyaaleessaa Prezidaant Traamp

Prezidaantiin Yunaayitid Isteetis, Doonaald Traamp, Kibxata dabre Guraandhaala 4, bara 2020 gabaasaa isaanii waggaa miseensota Mana-maree Bakka-bu’ootaa fi Mana-maree Murtii Seeraa Yunaayoitid Isteetis duratti dhihaassanii jiran. Tooora dinagdee, siyaasaa, dantaa alaa, fayyaa, barnootaa fi kanneen birootiin hojii mootummaan isaanii waggaa tokko dabre keessatti hojjetee fi karoora isaanii fuul-duraatti ka fuuleffate – haasaan prezidaantichaa. Yeroo haasawa isaanii jalqabuuf gara dooyaatti dhufanii jalqabee haga xumuratanii bu’anitti gochaaleen paartii isaanii, paartii Ripuubilikaanii fi paartii morkataa, Paartii Dimookiraatii gidduutti gidduu addaan fageenyi jiraachuu agarsiisan mul’ataa turan. Haasawa prezidaantichaa fi adda-addummaa siyaasaa gaafa sana mul’atan irratti Koolin Koolej, ka kutaa Teksaas jiru irraa barsiisaa barnoota dinagee – Proofeesar Mohammed Xaahiroo dubbisnee jirra. Caqasaa No media source currently available


"Vaayiresii Koronaa Sadarkaa 'Pandemic' Yokaan Kan Lafa Bal’eensa Waliin Gahe Jedhamuu Irra Hin Geenye"

Waldaan Fayyaa Addunyaa, ka Tokkummaa Mootummootaa namoonni vaayiresichaan qabaman biyya hedduu keessatti mul’ataniyyuu, sadarkaa “Pandemic” yokaan kan lafa bal’eensa waliin gahe jedhamuu irra hin geenye jedha. Lakkoobsi namoota haaraa Vaayiresii Koronaan qababamnii fi lakkoobsi dhibee vaayiresichaatti hidhata qabuun du’anii Chaayinaa keessatti dabaluu isaa, aangawaan Ministirii Fayyaa Chaayinaa beeksisanii jiran. Gama biraatiin immoo, biyya lafaa bal’eensa Chaayinaa dhaa alattis faca’inni vaayiresichaa dabaleen isaa gabaasamee jira. Tahus garuu, Waldaan Fayyaa Addunyaa, ka Tokkummaa Mootummootaa jedhutti immoo, namoonni vaayiresichaan qabaman biyya hedduu keessatti mul’ataniyyuu, sadarkaa “Pandemic” yokaan kan lafa bal’eensa waliin gahe – jedhamuu irra hin geenye. Gabaasaan Roobii har’aa bahe akka agarsiisutti, irra-caalaan isaa, lafa bal’eensaa Chaayinaa irraa ka tahe, jalqaba irraa eegalee hanga ammaatti lakkoobsi namoota Vaayiresii Koronaan du’anii yoo xiqqaate 490. Baatii Mudde dabree kutaa giddu-gala Chaayinaatti argamtu, ka Wuhaan jedhamtu keessatti vaayiresichi nama irratti mul’atee as, lakkoobsi namoota qabamanii kuma kudha afur caalee jira. Kana malees, biyyoota kaan 23 keessatti namoonni gara 150 qabamuu tu mirkanaawe.


Bulchoti USA Haasaa Biyyolessaa State of The Union Baranaa Irratti Yaadaan Guddoo Wal Dhaban Harka Wal Fuudhu Didan Waraqata Wal Irraa Ciran

No media source currently available State of the Union,SOTU haasaa pirezidaantii Amerikaa gannatti marro tokko kongireesii Amerikaatii dubbatu. Dubbii suniin karoora mootummaa isaa,waan mootummaa isaa hojjatee fi rakkoo jirtuu fi waan hedduu haasaha. Yoo pirezidantiin Kongireessii olu oli seenu pirezidaantii dhufee simahdhaa jedhanii afi yaahiitti mana mariitti himan\n\nPirezidaanti Tiraampi amma eegii biyya bulchuu jalqabee ganna afreesso keessa jira.Jireennnii Amerikaa haga bara kana tolee tolee hin beeku jedhe "Namii haga ganna 50 asi hagana baran argate hujii argatee hin beeku. Bara keessa malee bara pirezdiaantii tokkollee akkana namii hujii argatee hin beeku.Tanaafuu addunyaalleen waan nu keessa jirru argite.” Gama kaaniin ammoo pirezidaantii Amerikaa kana faayidaa keessaa argachuuf seera cabse jedhanii gargaarsa kongireessiin Amerikaa Yukireenii kenne doolara miliyoona dhibba hedduu irraa qabe jedhanii himachuutti jiran. Manii Marii Amerikaa Nancy Pelosi itti gaafatmatuu taate waaan isaan himatu nama itti qixeeffate gara ji’a lamaatiin duratti senetii Amerikaatti dabarse.Senetii paartii Rippaabilikaanitti harkaa qaba. Pirezidaanti Tiraampi dubbii eda galgalaatti waan isaan himata maqaa hin dhoomne taatullee haasaa eda galgalaa irratti afi yaa’ii mana marii Amerikaa harka fuudhee dide. Isiilleen waraqata haasaa pirezidaanti Tiraampi sun fuutee ciccirte. “Adoo silaa mala bultii Amerikaa mootummaan dabre akka malee yarse sun jabeessinee oli qabuu baannee jabeenna Amerikaa ka addunyaan amma maadeffattu kana hin arginu,”jedhe Tiraampi.. Amerikaan gara ji’a 10n duubatti pirezidaantii filatti.Pirezidaanti Tiraampi hujii irraa fudhachuuf nama hedduutti dorgommii irratti wal mixichuutti jira. Amma nama harka 49tti hujii pirezidaantii kanaa jaalateef.Haasaa kalee galgalaatiin haga guddaan woma biyya keessaa dubbate. Mala jireennaa,caasaa fayyaa Amerikaa,fi vaayireessii Koronaa kkf.\n\n“Waan Vaayireessii kornaa ka lafatti bafatee kana Chaayinaa waliin akka dansaa hojjachuutti jirra.Bulchiinsii mootummaa kiyyaa fayyaa ummataa keennaa akka dansaa tissaaf.” Tana maleellee Tiraampi waan himaammata mootummaa isaallee hedduu dubbate. Tana keessaa nama akka innii jedhetti Venezuheelaa,Juan Guaido bulchuu qaba. “Amerikaan cuftii qabsoo bilisummaa Venezuelaa waliin jirti.Sooshalizimiin biyya balleessiti, bilisummaan nama cufaa walqixeessitee walti fiddi.” Tana maleellee pirezidaanti Tiraampi waan biyya bulchoota mataa jajjaboo qaban jedhe ka akka Iraan faallee dubbate. “Iraan nukileera waraana isii dhiiftee, addunyaa goosuu,nukilera waraanaa dhaabdee jireenna ummata isii wayyeessuuf hojjachuu maltee jedhe.”\nAmerikaan rakkoo jidduu gala bahaatiin akka jecha Tiraampitti Amerikaan fala haaraa argatte. “Namii hujii dhabee wal hadhaa karaa ijoolleen kahimaa miliyoona hedduu hujii argattuun dhahuu malle,” jedhe. Demokriaatotii haasaa pirezidaanti Tiraampi waan hedduun falman.Bulchituun godina Michigan, Gretchen Whiter pirezidaantiin Twitter irratti nama arrabsuun biyyaa fala hin taatu jedhe. "Twitteriin nama gooyyessuun fala hin taatu isumaa rakkoo jirti hammeessitiiyyuu,” jedhe. Jireennii Amerikaa ka faarsan kun akka Bulchitun godina Michigen Gretchen Whitmer jettetti jireenna guddoo faarsanii miti. “Namii Amerikaa miliyoonaa hedduu fala jireennaa dhahuutti jira.Mindaan yoo geejjiba,liqee fi barnoota,inshuraansii keessaa baasan womaa harkatti hin hafan. Hojjataan miidhamuutti jira.Godina kiyya,godina ollaa kiyyaa fi ollaa hedduutti namii mindaa diqqaan jiraata. Yoo pirezidaanti jireennii namaa akka malee tolee jedhu jireenna dureeyyii moo jireenna eennu haasahuutti jira.Namii amerikaa guddoo miidhame.Mala jireenna ahaaraa qabaachuu malle.” Pirezidaanti Tiraampi haasaa irraa bahee jennaan itti aanaa isaa, Miike Pensi dubbisee Afi yaa’ii Mana Maree Amerikaa Naansii Peloosii ammo harka fuudhuu dide.Paartiin Demokiraati haasaa pirezidaanti Tiraampi kana hin jaalanne. Itti gaafatamtuun Mana Maree Amerikaalleen ‘tanatti isaa male’ jettee warqata Tiraampi irraa dubbise tatartsaafte ciccirte.


Bulchiinsi Prezidaant Traamp Ertiraa Dabalatee Biyyoota Ja’a Irra Uggura Immigireeshinii Kaa’uu Isaa Beeksise

“Sadarkaalee tika-nagaa hin guutne” jechuudhaan kanneen aangawoonni Yunaayitid Isteetes farrajan – dabalataan biyyoota ja’a irra, uggura immigireeshinii akka kaa’u bulchiinsi prezidaant Traamp beeksisee jira. “Sadarkaalee tika-nagaa hin guutne” jechuudhaan kanneen aangawoonni Yunaayitid Isteetes farrajan – dabalataan biyyoota ja’a irra, uggura immigireeshinii akka kaa’u bulchiinsi prezidaant Traamp beeksisee jira. Imaltoota yokaan godaantota biyyoota ja’an – jechuun Kirgistaan, Maayinamaar, Ertiraa, Naayijeeriyaa, Sudaanii fi Taanzaaniyaa irraa gara Yunaayitid Isteetis deeman, Viizaa isaanii yokaan ehama ittiin seenan irra uggurawwan tokko tokko akka kaa’uuf jiran dubbatan – aangawoonni Yunaayitid Isteetis. Taarkaanfiin ugguraa amma biyyoota ja’an irra kaa’ame kun, ka duraan Prezidaantichi Yunaayitid Isteetis – Doonaald Traamp biyyoota biroo irra kaa’anii turanii fi “biyyoota Musliimaatti xiyyeeffatanii tarkaanfii kana fudhatan” jedhamee, biyyota Addunyaa irraa, akkasumas, namoota siyaasaa Ameerikaa hedduu irraa qeeqa hedduu isaanitti fide irraa, akaakuu isaatiin adda akka tahe tu dubbatame. Prezidaant Traamp labsii uggurichaa irratti Jimaata dhufu eega mallatteessanii booda Guraandhala 20 2019 yokaan akka lakkoobsa Itiyoophiyaatti Guraandhala 12 bara 2012 irraa jalqabee akka hojii irra oolfamu himamee jira. Gabaasaa guutuu caqasaa No media source currently available


Meeshaan Misaayila Iraan Ittisu Akka Dhaabamuuf Ameerikaan Eeyama Iraaq Eegaa Jirti

Haleellaa Misaayilaa Iran Loltoota Iraaq Keessa Jiran Irraa Ittisuuf Yunaayitid Isteetis yaaliin gootu hamma angawoonni Iraaq meeshaan misaayila ittiisu biyyatti akka seenu eeyamanitti dhaabatee jira. Ministriin ittisaa Yunaayitid Isteetis Maark Esper Pentaagonitti tuuta oduuf ibsa kennaniin Iraaq biraa eeyama eegna jdhan. Misaayila ittisaa sana eessa akka dhaabamu irratti hojjetamuu qaba, Iraaq illee Yunaaytid Isteetis akka itti fufutuuf eeyamuu qabdi jedhan.


Ameerikaan Yukreeniin Gargaaruuf Cicha Qabdu Itti Fufuu Beeksiste

Ameerikaan cicha Yukreeniif qabdu haaressuu ishee ministriin dantaa alaa Maayik Pompeeyoo har’a biyyattii ennaa daawwatan beeksisaniiru. Yunaayitid Isteetis Ykreen walabummaa, dimokraasii fi badhaadhinaaf qabsoo isheen gootu cimina ishee agarsiisa jedhan Pompeon. Deggeruuf cicichi nuti qabnu illee hin jijjiiramu jedhan. Prezidaant Traamp prezidaantiin Ykreen Volo-dymyrr Zelenzkiy mormituu isaanii itti aanaa prezidaan Joo Baayden fi ila isaanii Hanter kan kampanii Yukreeniif hojjetan akka qorataman dhiibbaa irra kaa’an jedhamuun himataman. Poompeeyoon ennaa daawwannaa isaanii har’aa deggersa waraanaa biyyattiif kenname qabamuu isaa fi daawwannaa Zelenskiyii kan White House dhimma qorannaa Baaydenittii hidhata qabaachuu haalaniiru.


Vaayrasii Koronaa Ni Injifanna: Prezidaantii Chaayinaa

Prezidaatiin Chaayinaa shii piing vaayrasii Koronaa kan isaan “seexana” jedhanii waaman sana irratti duula gaggeessinuun ni injiifanna jechuun dhaadatan. Vaayrasiin kun Chaayinaa keessatti lubbuu namoota 106 kan galaafate yoo ta’u chaayinaa fi addunyaa irratti namoota kuma hedduu qabatee jira. Prezidaantiin Chaayinaa dhaadannaa kana kan dhageesiisan hogganaa jaarmayaa fayyaa addunyaa Dr. Tedros Adhanoom waliin eega dubbatanii booda har’a ta’u madden oduu mootummaa Chaayinaa beeksisanii jiru. Vaayrasiin akka seecanaatti moggaasana kun akka dhokotee hafuuf carraa hin laannuuf jechuun prezidaantiin Chaayinaa Dr. Tedroositti himan. Beejiing keessatti yeroo jalqabaaf namnii tokko vaayrasii Koronaan kan du’e ta’uun gabaafamee jira.Chaayinaa keessatti lakkoobsii namoota vaayrasii Koronaan qabaman 4500 kan caalu ta’uun ibsamee jira.


Vaayrasii Haaraan Koronaa Irraatti Angawaan Jaarmayaa Addunyaa fi Kan Chaayinaa Dubbatanii Jiru

Namoota biyya adda addaa kanneen Chaayinaa keessa turan hojiin gara biyya isaanti deebisuu kun vaayrasii lubbuu namaa galaafataa jiru Koronaa akka faca’uu gochuu mala jechuun Jaarmayaan Fayyaa Addunyaa akeekkachisee jira. Gabaasnii jaarmayaa fayyaa addunyaa akka jedhutti Chaayinaa keessatti namoonni 4428 dhukkubichaan kan qabaman yoo ta’u kanneen keessaa 106 du’an boqotan. Namonni kanneen biroo 45 immo biyyoota 13 keessatti vaayrasii kanaan qabamuun isaanii ibsamee jira. Qondaalli jaarmayaa Fayyaa addunyaa Tedros Adhanoom prezidaantii Chaayinaa Shii Ping fi aangawoota sadarkaa olaaanaa Chaayinaa waliin guyyaa hedduuf Beejing keessatti mari’ataa turan. Angawoonni lameen rakkoo vaayrasiin Koronaa lammiwwan Chaayinaa fi lammiwwan biyya alaa kanneen Chaayinaa keessaa attamiin eeguun akka danda’amuu mari’atan.


Chaayinaan Vaayresii Haaraa Uumame Ittisuuf Tattaafataa Jirti

Muummichi ministeera Chaayina Li Kekiiyaang vaayresii haaraa uumame kan kornoo’aa jedhamuuf namoota 81 galaafate ittisuun akka danda’amu qorachuuf jecha har’a magaala Wuhaan daawwachuu dhaan angawoota eegumsa fayyaa waliin wal arganii jiran. Wuhaan bakka vaayresiin kun itti ka’e yoo ta’u ummati achi jiruu fi magaalaalee heduu keessa keessaa ennaa mootummaan vaayrisichi akka hin facaane ittisaa jiru kanatti asii fi achi akka hin sochoone uggurri cimaan irra kaa’amee jira. Lakkoobsi boodana angawoota eegumsa fayyaa Chaayinaan beeksisame namoonni 2700 vaayrisii kanaan qabamuu ifa taasisee jira.


Traamp Walgahiif Amerikaan Ala Jiraatan Iyyu Yakka Ilaalchi Irratti Gaggeeffamu Itti Fufee Jira

Prezidaant Traamp irratti yakka ilaalchii gaggeeffamaa kan jiru ta’uus prezidaantichii walgahii waa’ee dinagdee addunyaa irratti dubbatuuf Daavos swizerland keessa jran. Traamp walgahicha xumuranii as gara Amerikaatti ituu hin ka’iin duraariitiin tuuta oduuf ibsa kennaniin waa’ee dinagdee Amerikaa irratti qiyyqqfachuuf yaalaa turan. Tuuta oduu Waayit Hawuus kan prezidaanticha waliin gamasitti imaleef ibsa har’a kennan irratti Daayreekteera walii galaa kan jaarmayaa daldala addunyaa Robertoo Azevedo afeeran.Kunis seera daldala addunyaa irratti jijjirama fiduuf Traamp kan gumaachan akka ibsaniif ture. Jaarmayaan daldala addunyaa waggootii dheeraaf Amerikaaf ilaalcha gaarii hin qabu ture jechuunTraamp Dubbatan.Angawoonni jaarmayaa kanaa torban dhufu ykn torban lama keessatti Waashingtan dhufuun Traamp jaarmayaa sana keessatti jijjirama argamsiisan jedhame aangawoota Amerikaaf ibsu jedhamee jira.


Chaayinaa Keessatti Lakkobsii Namoota Vaayrasii Koronaatin Du’anii Dabalaa Jira

Chaayinaa keessatti Vaayrasii haaraan Koronaa jedhamu lubbuu nama 17 galaafachuu isaa aangawoonni tajaajiila eegumsa fayyaa ka biyyatti beeksisanii jiru. Duraan lakkofsii namoota du’anii 9 ta’uun eega ibsamee booda al tokkoon 17 ga’e jedhama.Kanas kan labse komishiina fayyaa Chaayinaa yoo ta’u kunis aangawoota kutaalee waabeeffachuun akka ta’e sabaa himaan mootummaa beeksisee jira. Angawoonni akka jedhanti duutii kun kutaa Chaayinaa Hubee keessatti kan dhaqqabee yoo ta’u namoonni 440 kutaalee biyyatti 13 keessatti vaayrasii kanaan qabamuun isaanii ibsamee jira. Jaarmayaan fayya addunyaa walgahii hatattamaa har’a gaggeessaa ituu jiruu namoonni haganaa du’uun isaanii gabaafame.


Xayyara Yukreen Waraana Kootu Rukute Jette Iraan

Waraanni Iraan gara jalqaba baatii kanaatti xayyaara Yukreen kan imaltootaa lafa gadhisee eega ka’e booda Misaa’eela lamaan rukutamee kufuu angawoonni daandii balalii xayyaara Iraan kibxata har’a beeksisanii jiru.Balaa kanaan namoota 176 dhume. Jaarmayaan balalii xayyaaraaa sivilootaa kan Iraan akka gabaaseetti misaa’eelli xayyaaricha rukutee kan Raashiyaa keessatti hoojatame yoo ta’u lafa irraa gara samiitti kan furguggifame ta’u ibse. Qaama xayyaarichaa kan sagalee waraabame baatu sana odeeffannoo qabu dubbisuuf meeshaa gargaaru Amerikaa fi Faransaayiin akka kennaniif Iraan gaafattee jirti. Iraan akka jettuutti Amerikaanis ta’e Faransaayiin gaaffii dhiyaateef kanaaf deebii gaarii hin laanne.


Dhimmi Prezidaant Traamp Seeneeta Biyyatti Biratti Har’a Ilaalamuu Jalqaba

Prezidaantii Amerikaa aangoo irraa buusuuf yakki ilalchii gaggeeffamu Kibxata har’a guutummaan seeneetaa keessatti jalqabama.Seenaa Amerikaa keessatti Prezidaantiin waan kakatee aangoo itti qabatee cabsee jedhamuun aangoo irraa kaasuuf yaaliin ta’u inni kun yeroo sadaffaa ta’u isaati. Deemsa kanaaf wanni jalqaba godhamuuf jiru Ripaablikaanootaa kan hogganamuu seeneetiin Amerikaa sagantaa hogganaan jarreen sagalee yayyabaa Mitch Mc Connel yakka ilaalchaa gaggeeffamu kan ilaaleen sagantaa dhiyeessan irratti sagalee kennu. Kunis kan Demokraatonni itti heddumaatan manni marii bakka bu’ootaa garee Traampiin himachuuf dhiyaatanii fi gartuun seeraa kan Traampiif dhaabatan mata mataatti sa’atii 24 ykn ykn guyyaa lama keessatti dhimmi isaanii akka dhiyeeffatan gaafata.


Amerikaa Dinagdeen Akkas Guddatte Addunyaan Argee Hin Beeku: Prezidaant Traamp

Prezidaantiin Amerikaa Donald Traamp walii galtee daldalaa ijoo ta’anii lama lammiwwan Amerikaaf haala ammaan dura argamee hin beekneen injifannoo ta’uuf jira jedhan. Traamp har’a sirna baniinsa Foramii Dinagdee Addunyaa Daavos Swizarland keessatti gaggeeffamu irratti dubbatan.Traampiin aangoo irraa kaasuuf jecha deemsa yakka ilaalchaa seeneeta keessatti har’a gaggeeffamu sa’atiilee hanaga tokko dura Traamp kana dubbatan. Amerikaa keessatti hojjattootaa fi kaampaanilee maddi galii isaanii giddu galeessa ta’eef injifannoo argamee jechuun Traamp tarreessan. Kana akeessaattis walii galtee sadarkaa duraa Chaayinaa waliin tolfamee fi walii galtee daldalaa haaraa Kaanaadaa fi Meeksiskoo waliin tolfamee seeneetnii raggaasisee maqaa dhahan. Waggaa lama dura walgahii wal fakkaataa irratti yeroon dubbadhe jedhan Traamp Amerikaan deebitee akka bayyanattu goona jedheen ture jedhan. Har’a Amerikaan biyya dinagdee hedduu guddattee fi addunyaan waan akkasii argee hin beeku jedhan.


Wal Falmii Kaadhimamummaa Filannoo Kan Paartii Demokraatootaa

Paartii Demokraatootaa irraa mata duree adda addaa irratti kaadhimamtonni wal falmii Kibxata galgalaaf dhiyaatan 6 qofa. Demokraatoota irraa nama prezidaant Donaald Traamp waliin prezidaantummaaf dhiyaatu filuuf torban sadiitu hafe. Gabaasa guutuu caqasaa No media source currently available


Serenaa Wiliyaamsi uulmaa baatee dorgommiitti deebitee moote,horii argatte keessaa doolara kuma 43 Awusitraliyaa ibiddii balleesseef kennite

Ilmaan Richard Willimsi; Serenaa fi Venes warra dorgommii teenisii dirreetiin gurrii addunyaa guute. Serenaa Wiiliyaams marroo 33 caalaa dorgommii gugurdoo moote.Warra dorgommii teenisii addunyaatiin sadarkaa tokkeessoo jiru hedduu marroo 12 moote.Warra isiin moote keessaa tokko obboleetii isii Venus Williamsi. Serenaan eegii bara 2017 ASustralian Open moote asi dhiyoo tana dorgommitti deebite,dorgommii ASB irratti dorgommii New Zealand keessatti irratti atileetii Amerikaa beekamtuu Jessica Pegula moote. Mootee irraa baaee jennaan ceetee intala isii diqqayyoo ganna sadii,Alexis Olympia hamphaarrattee dhungatte. Hori achii argatte keessaa doolara kuma 43 Awustiraaliyaa ibiddi gubee balleessuutti jiruuf kennite. Dhaabii ispoortii Teenisii addunyaa ATPn ammo Awutiraaliyaa ibiddii balleessuutti jiru tanaaf doolara kuma 500 dhiyaatu kenne.Atileetota hedduutti akka kanaan gargaaruutti jira.


Wal-mormii Yunaayitid Isteetis fi Chaayinaa Bara 2019 Keessa Mul’ataa Ture

No media source currently available Bara dabre jechuun 2019 keessa hariiroon Yunaayitid Isteetis fi Chaayinaa gidduu, wal-mormii daldalaa irraa kaasee haga wal-dhibdee waa’ee Hoong Koongii fi dhimma mirga dhala-namaatti qormaata guddaa keessa galee ture. Walii-galtee daldalaa marsaa duraa, ka biyyoonni lamaan dilaalaa oomishaalee walii irratti muramu hanqisu mallatteessaniyyuu, wal-dura dhaabbannii Mootummaa Waashingtonii fi Ka Beejing waan iddoo dhaa socho’e hin fakkaatu. Gabaasaa Brus Fwerder kana ilaalchisuun qopheesse, Nugusuu tu dhiheessa.


Iraan eda bolistiki misaayila 10n oliin waraana Amerikaa Iraaqitti loltee namii tanaan du’e hin jiru jedha pirz.Tiraampi

Akka pirezidaanti Tiraampi jedhetti Amerikaan lola Iraan kana durattu waan quba qabduuf bobmii Iraan tanaan nama Iraaqiitii fi waraanii Amerikaa tokkolleen womaa hin taane. Iraan ijjeechaa jeneraala waraana isii Amerikaan Iraaqitti ijjeefteef haaloo bahuuf tana tolchite. Ballsitic Misaayiliin isiin loluuniitit jirtu tun tun rokkeetti bombii mataa hedduu baattee km kuma hedduu irraa namaan lolan. “Iraan Amerikaa dhabanasaa itti cuqqaalte” jedhe itti gaafatamaan amantii Iraan, Ayatollah Ali Khamenei. Olaantummaan Amerikaan naannoo tanaa qabdu dhaabachuu malte jedhee dabaleef. Akka pirezidaantiin Iraan,Hassan Rouhani jedhetti garaan biyya isaa yoo biyyiti isaa waraana Amerikaa cufaa jidduu gala bahaatii baafate. Hajajaan waraana Iraan Amerikaan Iraaqi keessatti miila isaa waliin bombiin ijjeefte, Qassem Soleimani. Bombiin Iraan teessoo waraana Amerikaa Iraaqi jiruun aateen namii womaa hin taane jedhe pirezidaantiin Amerikaa.Pirezidaanti Tiraampi Iraan amala isii tanaa ammallee hin adabnaa jedhe. “Bulchoota Iraan fi ummatii isii jireenna egree dansaa qabaattan feena.Biyya dhibiillee waliin akka nagaan jiraattan gammachuun jiraattan feena.US warra nagaa fedhu cufaa waliin hojjachuu feeti,”jedhe Tiraampi.   Hajajaan waraanaa Iraan Amreikaan torbaan dabre ijjeefte kun akka pirezidaanti Tiraampoi jedhetti bara 2003 jalqabee Iraaqitti waraana Amerikaa hedduu fixuun beekan.


Iraan Haaloo Bahuuf Loltoota Ameerikaa Iraaqi Keessatti Lolte

No media source currently available Iraan ajajaa waraanaa ishee Yunaayitid Isteetisiin ajjeesame haaloo bahuuf akkuma dhaadattetti har’a ganama maadheelee waraanaa Iraaq lama kanneen loltoonni Yunaayitid Isteetis keessa jiraatanitti Misaaheloota Baalistik hedduu dhukaastee jirti. Haleellaa Iraan maadheelee lameen loltoonni Yunaayitid Isteetisii fi waahiloonni ishee keessa qubatan irratti geggeessite Briteen battaluma balaaleffatte. Gabaasaa Richaard Griinii fi Henrii Riijweel Caqasaa.


Haleellaan dabalataa ittisuuf Tarkaanfii Fudhanne: ministrii Ittisaa

Humnootii Yunaaytid Isteetes irratti haleellaan dabalataa gara fuula duraatti akka hin dhaqqabne ittisuuf jecha Amerikaan dursitee tarkaanfii fudhachuuf qophooftee akka ture ministriin ittisaa Mark Esper kamiisa kaleessaa ibsanii turan. Iraanii fi milishoonni Iraan biraa deggersa qaban humnootii Amerikaa kanneen giddu galeessa bahaa keessaa jiran irratti haleellaa dabalataa gaggeessuuf karoorfachuu isaanii mallattoon agarsiisu akka ture pentagon arguu isaa Esper ibsanii jiru. Sana booda haalli jiru jijjiruun qopha’anii waraana maadhee fi michoota kutaa sana keessa Amerikaan qabdu oolchuuf jecha tarkaanfiin barbaachisu fudhatame jedhan. Gareeleen Iraan biraa deggersa qaban maadhee Amerikaa Iraaq keessaa qabdu irratti baatii sadaasaa fi Muddee dabree haleellaa gaggeessanii turan. Haleellaa kanaan lammii Amerikaa hojii kontraataa irratti bobba’ee tokko ajjeefamee humnootiin Amerikaa fi Iraaq hedduun mada’an.


Traamp Prezidaantii Ameerikaa Aangoo Irraa Kaafamuuf Qoratame Keessaa Isa Sadaffaa Dha

Mana maree murtii seeraa Yunaayitid Isteetis keessatti a qorannaa aangoo irraa kaasamuu Traamp ilaalchisee danqaan jiru itti fufee ennaa jiru kanatti prezidaant Doonaald Traamp seera tumtoota dimokraatotaa balaaleffachu itti fufanii jiru. Dimokraatonni, nageenya biyyaaf balaa jechuu dhaan dhimmi isaa hatattamaan gara Senetiitti akka darbu barbaadu, hamoota waan ta’aniif waan fedhan dubbachuu danda’u jechuu dhaan Traamp ergaa twitter irratti maxxansaniin ibsaniiru. Roobii torban darbee kan dimokraatotaan dhuunfatame manni maree bakka bu’oota uummataa keeyyata lama kan qorannaa aangoo irraa kaasuu ilaalchisee jiruu fi Traamp irratti dhiyaate raggaassisuun isaanii ni yaadatama. Seenaa biyyattii waggoota 243 keessatti prezidaantii Yunaayitid Isteetis aangoo irraa kaasamuuf qorannaan irratti geggeessame isa sadaffaa dha.


Muummichi Ministeeraa Israa'el Paartii Isaanii Biraa Dura Dhaabbannaan Isaan Mudachuuf Jira

Muummichi minsiteeraa Israa’el Benjamin Netaanyaahuu paartiin isaanii Likud filannoo dhufaa jirutti eenyu biyyattii akka hookkanu murteessuuf jirutti hooggana paartichaa biraa rakkoon isaan mudatee jira. Mormituun isaanii yeroo dheeraa Gideon Saar kan Natanyaahuun yeroo lama geggeessuu dhaban, mootummaa hundeessuuf paartii isaaniif nama wayyu ta’uu ibsan. Natanyaahuun miseensota paartii Likud biratti beekkannaa kan qaban yoo ta’u, hoogganaa ta’anii itti fufuuf illee ni abdatu. Ba’iin filannoo Jimaata borii beeksisama jedhamee eegama.


Miseensa Mana Marii 200 oliitit balleessaa itti mure,Pirezi.,Tiraampi seera dabsee,dhugaa qonyise jedhanii balleessaa itti muran

Amerikaan ganna 243 keessatti tana waliin marroo sadii pirezidaantii isii seera dabsee jettee waan hujiiyyuu irraa buusuu dandahaatiin himatte. Manii Maree Amerikaa kaleellee falmuma falmee tana haga guddaan dubbii buufate. Naansii Peloosii,Afi Yaa’ii Mana Marii Amerikaati.“Akkuma fedhe tahee hujii balaa qabdullee hojjate tanaaf himatame.Falii dhibiin hin jiru.” Manii Marii Amerikaa Tiraampi doolara miliyoona 400 dhiyaatu kongireesiin Amerikaa Yukireenii kenne mootummaa sun irraa faayidaa argachuuf gaafatee dhabee jennaan horii sun irraa qabee akka kongireesisin dubbii sun quba hin qabaanne dhosse jedhanii balleesaa itti muran. Mana marii Amerikaa 427 keessaa nama 230 dhiyaatutti balleessaa qaba jedhee itti muree 198 dhiyaatutti mormeef. Tiraampi akka Yukireen itti aanaa pirezidaantii Amerikaa ka durii bara 2020 pirezidaantii Amerikaa tahuuf dorgomu,Joe Biden fi ilma isaa Hunrter qorattu gaafateen himatan. Adam Schiff, itti gaafatamaa koree nagaa Mana Maree Amerikaati."Amerikaatti namii seeraa oli jiru hin jiru.Doonaldi J. Tiraampi filannoo bara 2020 hatuuf, nagaa biyya teena balaa irra buuse tana tolche.Duruu woma akkanaa hojjachaa bahe himatamuu male.” Pirezidaanti Tiraampiif ammo tun siyaasaa demokriaasii Amerikaa boolla irraan martu jedha. "Himachaan paartii hardhaa tun demokiraatota hujii hin qamnetti warra nu filate akka malee akka jibbanii fi womaattuu hin darre agarsiisa.Jarii kun harkuma ufiitiin siyaasaa keessatti ufi galaafate.” Doug Collins, nama paartii Rippaabilikaan Rippaabilikaaniiti. Demokiraatotii pirezidaantii waan tokkollee hin yakkin dharaan himatan jedhe. Dubbiin Tiraampiin himatan tun asii Senetii Amerikaatti dabarti.Senetii harkii guddaan paarti Tiraampiti.Adoo silaa Tiraampi hujii irraa buusanii itti aanaa isaatti itti dabra.


Manni Murtii Paakistaan Prezidaantii Duraanii Murtii Du’aa Itti Mure

Manni murtii addaa Paakistaan har’a prezidaantii biyyattii duraanii Pervez Musharrafiin yakka ganiinsa biyyaa guddaan himatee adaba du’aa itti mure. Abbaan irree waraanaa kun yeroo jalqabaaf mana murtii Paakistaan keessatti himataman. Kan yeroo ammaa wal’aansa fayyaa Dubaay keessatti fudhataa jiran Musharraf bara 1999 fonqolcha mootummaa waaanaan aangootti dhufan. Duraan seeraa fi paarlaamaa dhaan dahata seeaa argatanii turan. himannaan kun akka irratti dhiyaatuuf sababaa kan ta’e bara 2007 keessa labsii yeroo hatattamaa isaan labsan ture. Dhimmi isaanii erga bara 2014 Musharraf himatamanii qabee mana murtii keessatti lafa irra harkifamaa ture. Akka hedduun amananitti dhiibbaa waraana biyyattii cimaa dhaan ture wal’aansa fayyaa akka argatniif biyyaa ba’uun kan eyamameef. Jalqaba baatii kanaa Musharraf bakka jiran hospitaala Dubaay irraa adeemsa seeraa irraa amantaa kan hin qabaannee fi miidhaan irra ga’uu isaa dubbatan.


Manni Maree Bakka Bu’ootaa Traampiin Taayitaa Irraa Fonqolchuu Irratti Sagalee Kennuuf Jira

Koreen mana maree bakka bu’otaa har’a wal ga’uu dhaan adeemsa prezidaant Traampiin taayitaa irraa fonqolchuu ilaalchisee sagalee kennuuf jira. Adeemsicha dimokraatonni ni raggaasisu jedhamee kan eegumu yoo ta’u seera tumtoonni paartii ripaablikaanotaa immoo mormanii jiran. Manni maree bakka bu’ootaa adeemsa prezidaant Traampiin aangoo irraa buqqisuuf sagalee kennuutti dhiyaataa ennaa jiruutti Traamp kaleessa dimokraatota kanneen yakka federaalaa hedduu fi taayitaa prezidaantummaatti seeraan ala fayyadamuu isaaniif himatan jechaan dha’anii jiran. Shirri taayitaa irra buqqisuu kun hojii hamtuu seenaa siyaasa Ameerikaa keessatti ta’ee hin beekne guddicha jechuu dhaan ergaa Twiterii maxxansaniin beeksisaniiru. Midiyaaleen oduu kijibaa tamsaasanii fi michuun isaanii paartiin dimokraatotaa paartii tokkoome kan Ripaablikaanotaa kanneen tokkummaan dhaabataniif rakkoo uumuu barbaadu jedhan.


Koreen Seeraa Mana Maree US Pirezidaanti Tiraampi Dubbii Yukireen Irratti Seera Lama Cabse Jedhanii Balleessaa Itti Muran

Miseensotii Mana Maree nama 40 tahan kun halkanii fi guyyaa dubbii tana irratti wal falmaa saatii 14 wal irra turan. “Itti gaafatama kennaniif cabse,horii ummataa balleesse kkf waan dhugaa irraa fagaate” jedhe,Guy Reschenthaler miseensi mana marii Amerikaa godina Pensilveniyaa. Sheila Jakson Lee ammo miseensa mana marii Amerikaa paartiin Demokriaati godina Teksas. “Pirezidaanti Tiraampi amalaa fi adaba isaatti koree mana marii tana durattiin fide,horii ummata balleesseef himatan adara itti kennatn dabse,filannoo dhuftu irratti nama isaan dorgomu dharaan moohachuuf maqaa balleessii tanaan dhufe.” Koreen mana marii Amerikaa paartii Demokriaatii fi Republican akkana kana wal falmaa oolanii bulanii ganama kana harka baasnii wal moo’an. Koree seera mana marii Amerikaa 40 keessaa nama 23tti akka Tiraampi yakka lamaan himatu walii gale namii 17 ammoo hin morme. Akka kanaaan Tiraampi seera lama cabse jedhanii itti muran. Seerii lamaan innii cabse akka Ukreeyin itti aanaa pirezidaanti Amerika ka durii Joe Biden qorattu hajajee didanii jennaan gargaaras Amerikaan Ukreenii kennitu irraa dhaabe. Tiraampi waan kanaan himatanii jennaan dubbii tanatti gadi bahuu dhowwee jedhani itti muran. Amerikaan gargaarsa doolarii miliyona 391 Ukreenii kennite horii sun Tiraampillee Fulbaana dabre keessa gadi dhiiseef.Eegee ammo irraa qabe. Dubbii pirezidaanti Tiraampin himatanii koreen seeraa itti murte tana torbaan dhufu mana marii Amerikaa miseensa 435 qabutti dabarsan. Dubbii tana ji’a aanutti ammo Senetii Amerikaatti laala. Tiraamopii fi Rippaabilikaan wannii isaan himatan kun dhara jedhanii mormaniif. Senetii Amerikaa hagii guddaan paarti Tiraampi fa’a mana maree ammo paartii Demokiraati


Ameerikaan Uggurri Iraan Irra keesse Dandeetti Sharafa Alaa Biyyattii Murteessa Jedhame

Yunaayitid Isteetis uggurri isheen Iraan irra keesse, biyyattiin sharafa alaaf dandeettii isheen qabdu akkaan murteessee jira. biyya keessaa fi alaa jeequmsa uumuuf maallaqi isheen qabdu doolaara biliyoona 10 qofa jechuu dhaan angawaa ol aanaan Yuunaayitid Isteetis tokko dubbataniiru. Iraaniif bakka bu’aan addaa Iraan Birayaab Huuk kaleessa Washingitenitti kan argamu gumii hariiroo alaaf ibsa kennaniin kan haaraa beeksisame jedhan dandeettii sharafa alaa Iraan tuqanii jiran. Akka Yuunaayitid Isteetis jettutti Iraan yeroo ammaa sharafa alaa doolaara biliyoona 100 ta’u qabdi. Angawoonni Iraan ammatti maallaqa ol kaa’amee jiru keessaa argachuu kan danda’an dhibba irraa harka kudhan jechuunis biliyoona 10 qofa jedhan angawaan kun. Kan hafe maallaqi Iraan biliyoonni 90 biyyoota ka biroo dhaan ugguramuu isaa Hook ibsaniiru.


Jilli Ameerikaa Paakistaaniin Daawwataa Jiran

Taliban waliin Qaataar keessatti geggeessamaa kan ture marii araaraa addaan kutanii borumtaa isaa ture gara Paakistaanitti kan qajeelan. Marii sana yeroo gabaabaaf kan addaan kutan, Talibaan torban kana keesssa Talibaan Afgaanistaanitti kan argamu maadhee waraanaa USD guddicha irratti haleellaa raawwateef deebii dha jedhameera. Halizaad ministrii dhimma alaa Paakistan Sheh Mehimud Kuwaareshii waliin illee mari’ataniiru. US fi Taliban magaalaa galma mootummaa Qaataar Dhohaa keessatti marii geggeessan akka itti himuu 9isaanii illee ibsi Paakistaan tuqee jira. Paakistaan adeemsa nageenyaa Afgaanistaan keessaaf qooda qindeessuu qabdu murannoo dhaan kan itti fufutu ta’uu Kuwaareshiin irra deebi’uun mirkaneessaniiru. Biyya hollaatti walitti bu’iinsi geggeessamu fala waraanaan hiika argachuu hin danda’u ka jedhu irratti illee cimsanii dubbataniiru.


Prezidaantii Amerikaa Irratti Raga-baatoota Dhaggeeffachuun Itti Fufee Jira

Prezidaantii Amerikaa Donaald Traamp seera cabsan ta’e qoratanii aangoo irraa kaasuuf qorannaan baatii lamaa gaggeeffamaa kan jiru yoo ta’u Demokraatonni himannaa gosa hedduu irratti dhiyeessaa jiru. Kunis barreeffamoota qorataan addaa Robart Mueller dhiyeessan kan dabalatuu yoo ta’u kunis heera Ameriikaa kan biyyonni alaa dhimma Amerikaa keessa akka hin hinee ittisu cabsuu dha jedhamee jira. Dhuma irratti afaan yaa’iin mana marii Yunaaytid Isteetes Nancy Pelosi fi hogganoonni Demokraatoota kanneen biroon himannaa lama irratti walii galan.Kunis aangoon gar-malee gargaaramuu kongreesa danquu kan jedhu ta’eera.Himannaa dhiyaatu babal’isuu mannaa dhiphisuu kan filatan Dimoktaatonni. Traampiin himachuun akkasumas prezidaantii uummataan filatamee kaasuuf yaaluun deemsa Demokraatawaa biyyatti danquu dha kan jedhan Ripaablikaanoonni.kana gochuun deemsa seeraan alaati kan jedhu xinxaltoonni hangi tokko.


Shakkamtoonni Yakka Humnaan Gudeeddii Hindii Keessatti Raawwatan Ni Ajjeefaman

Poolisiin Hindii shkkamtoota afur kanneen ogeettii fayyaa beeladaalee kan umuriin waggaa 27 magaalaa Haayaderaabaad gama kibbaa keessatti torban darbe humnaan gudeeduun ajjeesanii booda itti dhukaasuun ajjeesuu isaa angawoonni poolisii kutaa Telaangaanaa keessaa beeksisaniiru. Oduun ajjeechaa isaanii har’a ganamaa kun uummata kumaan laka’amu guutuu biyyattii keessaan simatameera. Qabsaa’onni mirga namaa garuu haala shakkamtoonni kun itti ajjeefaman ilaalchisee gaaffii kaasise jechuun komiishinni mirga namaa biyyoolessa Hindii beeksisee, haleellaan kun of eeggannoo guddaan qoratamuu qaba jedhee jira. Poolisiin akka jedhetti namoonni kun kan itti dhukaafame erga isaan bakka yakka dubartii sana itti ajjeesan akka argasiisaniif geessamanitti qawwee hatanii miliquuf waan yaalaniifi.


Hookkarri Hoji Dhaabinsaa Sochii Faransaay Keessaa Danqe

Hookkarri guutuu biyyaa Ferensaay kan jijjiirama bu’aa yeroo gadamoojja’anii ilaalchisee gegeessamu guyyaa lammataaf hojii biyyattii keessaa danqe. Wixineen jijjiirama kanaaf dhiyaate uummanni miliyoonaan laka’amuu waggaa dheeraa akka hojjetu ta’uu baannaan garuu bu’uaa inni argatu xiqqoo ta’a jedha, kunis hookkara hoji dhaabinsaa dhaqqabsiise. Uummati kuma 800 dta’u mormii kana irratti kan hirmaate yoo ta’u waldaaleen hojjettootaa karoora prezidaant Emmanuel Macron kana mormuu dhaan hiriira mormii waamanii jiran. Mormiin guyyoota lamaaf walitti aansuun geggeessame tajaajilli geejjibaa akka cufamu gochuu dhaan manneen barnootaa hedduun akka cufaman hojjettoonni hospitaalotaa murtaa’an qofti hojiitti akka bobba’an dirqisiisee jira. Kaleessa Paarisii fi magaalaalee ka biroo kudhanii ol ta’an keessatti hiriirri kun nagaa dhaan geggeessamee jira. Paaris gama bahaa bakka hiriirtonni kumaan laka’aman wal ga’anitti garuu hookkarri ka’ee ture. Mormitoonni kun hangi tokko bakkawwan ijaarsaatti ibidda yoo qabsiisan, poolisiin gaazii imimmaansu biifuu isaa kanneen ijaan argan dubbataniru.


Afgaanistaan Keessatti Haleellaan Raawwate Lubbuu Hedduu Galaafate

Afgaanistaan gamakaabaa keessatti walitti bu’iinsi humnootii mootummaa fi Talibaan gidduutti geggeessameen gam lamaanuu irra namoonni 20 dta’an ajjeefamuun gabaasame. Lolli ganama barii konyaa Kunduz keessatti geggeesame erga lootee seentonni buufata poolisii Afgaanistaan kan Imam Sahib keessaa haleelanii booda. Dubbi himaan poolisii konyaa Inamuuddin Rahamaanii VOAf akka ibsanitti walitti bu’iinsi sun yoo xiqqaate angawoota poolisii ajajaa poolisii naannoo dabalatee namoota sagal yoo galaafatu hedduun madaa’aniiru jedhan. kanneen haleellaa raawwatan keessaa 11 du’aniiru jedhaniiru. Talibaan gama isaan ibsa kenneen weerara sanaan humnoonni mootummaa 14 yoo du’an gama isaan namoonni meeqa akka du’an hin ibsine. Lolli kun ennaa Ameerikaan Talibaan waliin marii nageenyaa tarii torban dhuftu geggeessuuf qophee irra jirtutti.


Koreen Haqaa Kongireessii Amerikaa Akka Pirezidaanti Tiraampi Waan Himataniin Dhufee Caqafatu Gaafatan

Pirezidaantii Amerikaa,DonaldI Tiraampi waan hujii irraa buusuu dandahaatiin himachuutti jiran. Naqaashii hedduu itti yaammatanii dubbii tana durumattiin deemuutti jiran Roobii dhuftullee pirezidaanti Tiraampii fi itti gaafatamaa gorsa seera akka isaa fi gorsaan seera itti yaammatanii himachaatti dabran. Itti gaafatamaan koree tanaa paartii Demokriaati Jerrold Nadler pirezidaantii Tiramapii fi warra seeraan isa gargaarulleen koottaa waan isaniin himatan caqafadhaa jedhanii itti yaaman. Akka oduu arganneetti jarii lachuu hin dhufu. Pirezidaanti Tiraampi torbaan kana hujiif London deema namii seeraan isa gargaaru Pat Cipollone ammoo yaamicha kana ya dide.


Har’a, ayyaana waggaa, “Thanksgiving Day” yokaan Guyyaa galataa tu guutummmaa Ameerikaatti ayyaaneffama

Ayyaanni kun, waggaa waggaatti baatii Sadaasaa keessa kan ayyaaneffamu yoo tahu, jalqaba bara 1961, kutaa Masaachuusets, magaalaa Pilaayimoot keessatti midhaan lafaa gaheef galateeffachuuf ayyaaneffame. Lammiwwan Ameerikaa hedduudhaaf, guyyaan kun, guyyaa godaantonni yeroo jalqabaatiif, biyya Ingilaand irraa dheessanii Ameerikaa itti galan akka tahetti yaadatu. Beektonni seenaa garuu, gargaarsa uummata Ameerikaa ganamaa – WaamPaanuwaag otuu hin arganne tahuu godaantonni Ameerikaa seenan sun rakkoo irraa hafanii guyyaa kana ayyaaneffachuu hin danda’an – jedhu. Imaltoonni Awurooppaa irraa godaanan kun, doonii “Mayflower” jedhamuun imalanii eega Addunyaa isaaniif haaraa ture, biyya amma Ameerikaa jedhamtu, magaalaa Pilaayimoot qubatanii amma waggaa 397. Lammiileen Ameerikaa ganamaa kan gosa Wampaanowaag garuu, sana dura waggoota kuma hedduudhaaf lafa sana irra jiraatan. Akka hayyoonni seenaa jedhanitti, godaantota Awurooppaa irraa gara Ameerikaa dhufaniif waggaan duraa ulfaaataa ture. Qilleensa biyyaatti hin barre. Yeroon midhaan itti facaafatan dabree waan dhufaniifis midhaan oomishachuu hin dandeenye. Baay’een isaanii beelaan dhuman. Haala kana keessatti ture, kan gosa Waampaanowaag keessaa namni tokko hawaasa isaa fi hawaasa godaantotaa gidduutti akka walii-galteen nageenyaa mallatteessamu taasisee, gama qonnaa, ittisa nageenyaa fi meeshaaleedhaan gargaare.


Kanneen Waamaman Dhiyaatanii Ragaa Ba’u Qabu.Abba Murtii Federaalaa

Masaraa Waayit Haawusiif gorsaa seeraa kan turan Donald Mc Ghan waamicha dhiyaateef kabajuun prezidaantii Traamp aangoo irraa kaasuuf qorannaa gaggeeffamuuf raga ba’u akka qabaniif Abbaan murtii kan Federaalaa wiixata kaleessaa galgala murteessanii jiru. Abbaan murtii Ketaanji Jaaksan akka jedhanti prezidaant Traamp aangawoota ammaas ta’e kana ammaan dura dhiyaatanii raga akka hin beenee gochuuf angoo tokko hin qaban. Bulchiinsii Traamp murtii abbaa seeraa kana irratti ol-iyyannaa dhiyeeffachuuf jira. Abukaatoon Mc Gahn akka jedhanti waamicha mana maree fudhatee ni dhiyaata. Angawoota dhiyaatanii raga ba’u didan keessaa ministeera dantaa alaa Amerikaa Mike Pompeyoo,gorsaa waa’ee nageenyaa duraanii Jaan Boltan fi eeggataa hogganaa bulchiinsa Waayit Haawuus ta’uun beekamee jira.


Sagaleen Uummata Fedhii Jiru Agarsiisa:Angawaa Hoong Koong

Filannoo naannoo kan kaadhimamtoonni mormitootaa keessatti dorgoman barcuuma 100 keessaa harka 90 ta’an injifachuun uummanni bulchiinsa kootti kan hin gamadnee ta’u na agarsiisa jedhan hoggantuun Hoong Koong Karrie Laam. Laam akka jedhanti kanneen sagalee kennan kun hanqiina bulchiinsa kan calaqiisan yoo ta’u hiriirrii hokkaraan guutamee akka dhaabatuuf gaafatan. Dhimma hokkara kaasisee irratti uummata waliin marii gaggeessuuf yaada duraan dhiyeessan irra deebi’anii kan yaadachiisan yoo ta’u qabxii irratti duddubatan garu qabataam lafa hin keenye. Dilbata dabree kannen sagalee kennan kaawunsilii konyaa keessaa 17 ykn 18 kan to’atan yoo ta’u duraan tokko iyyu hin qaban turan. Ba’iin filmaata kun humnootii Chaayinaa deggeran kanneen siyaasa Hoong Koong keessaa harka caalaa ta’aniif mallattoo kufaatii guddaa dha jedhamee jira.


Iraan Guyyoota Ja’aaf Interneetii Cufte

Mormitoota mootummaa sagalee uukkaamsuuf jecha internetiin Iraan guyyaa ja’affaaf cufamee jira. angawooni naannoolee hedduu keessatti qalbii dhaan hangi tokko ni banama jedhan. London keessa kan maadheffate gareen dhimma Interneetii to’atu NetBlocks tweeterii walitti aansuun kaleessa maxxanseen akka jedhetti Iraan sa’aatilee 113f interneetiin guutummaatti erga cufamee booda dhibba irraa harka 5 booda irras harka 10 kan ta’u har’a immoo gara 15 kan ta’u banamee jira jedhee jira. Angawoonni Iraan interneetii kan kan cufaniif qabsaa’onni mirga namaaf falman midiyaalee hawaasaa irratti suraalee mormii guutuu biyyaa kan jimaata darbe ka’e akka hin maxxansineef odeeffannoo wal hin jijjiirre gochuuf jecha. Mormiin sun kan ka’e mootummaan gatii gaazii dhibba irraa harka 50 ol guddisuu isaa mormuuf jecha.


Prezidaant Traamp Muummicha Ministeeraa Afgaanistaan Waliin Bilbilaan Wal Argan

Prezidaant Doonaald Traamp muummicha ministeraa Paakistaan Imraan Khan waliin kaleessa bilbilaan wal arguu dhdaan namoota biyyoota gama dhiyaa Afgaanistan keessatti ugguramanii turan lama akka gad dhiisaman tattaaffii Islaamabaad godheef galateeffataniiru. Haasaan isaanii kun kan dhaga’ame erga Kibxata darbe wal jijjiirraa hidhamtootaa taasisameen lammiiwwan Ameerikaa Kevin King fi lammiin Australia Timothy John gad dhiisamanii booda. Namoonni lamaan Profeeseroota Yuniversitii yoo ta’an erga baatii Hagaya bara 2016 qabee Talibaan Afgaanistaan keessaan ugguramanii jiran. Namoota kana gad lakkisiisuuf mootummaan Afgaanistan angawoota ol aanoo Talibaan sadii hidhaa dhaa gad lakkisee jira.


Qorannaan Aangoo Irraa Kaafamuu Traamp Itti Fufe

Angawaa gameessi gumii naga eegumsa biyyoolessaa White House duraanii qorannaan aangoo irraa kaafamuu prezidaant Doonaald Traamp irratti fuuleffate filannoo US kan bara 2016 gidduu kan seene Raashiyaa utuu hin taan Yukreen ka jedhu sirrii miti jedhan. Fiyoonaa Hiil koree basaasa mana maree bakka bu’otaa duratti dhiyaachuun dhuga ba’umsi kennan kan yeroo tokko tokkok Raashiyan filannoo US jidduu seenuu hin ooltu jedhan jecha Traamp waliin wal dha’a. Traamp gam tokkoon prezidaantiin Raashiyaa Vlaadmiir filannoo sana jiduu hin seenne jechuu isaanii simatanii jiran. Adoolessa 25 ennaa qorannaan aangoo irraa kaafamuu akka jalqabu gaafatame Traamp Prezidaantiin Yukreen Volodymyr Zlenenskii akka nu gargaaran jechuu dhaan mormituun isaanii dimokraatotaa itti aanaa prezidaantii duraanii Joe Biden irratti qorannaan akka geggeessamu gaafatan. Hill akka jedhanitti dhugaan jiru raashiyaan humnootii alaa keessaa malaan bara 2016 keessa waaltaa keenya dimokraasummaa irratti haleellaa oofte jedhan.


Dhuga-ba’insi Qorannaa Deemsa Buqqisa Prezidaant Traamp Itti Fufe

Kanneen dhuga-ba’insa sirana taayitaa irraa buqqisa Prezidaantii Yuniaayitid Isteetisiif geggeessamu dhaggeeffatan – miseensonni Mana-maree bakka-bu’ootaa Yunaayitd Isteetis – har’a immoo kan Gumii Tika Nagaa Yunyaayitid Isteetisitti – ogeettii ol’aantuu dhimma Raashiyaa ta’uun hojjetaa turte – Fiyoonaa Hiil irraa dhaggeeffachuuf jiran. Fiyoonaa Hill, ammaan dura, qorattoota duratti dhugaa-ba’aniin, “Yukireenitti Ambaasaddarri Yunaayitid Isteetis bakka sanaa buqqisamuuun, abukaatoo dhuunfaa prezidaant Traampiin duula geggeessame irraa ka madde,” jedhanii turan. Gamtaa Awurooppaatti, Ambaasaaddarri Yunaayitid Isteetis, qorannaan taayitaa irraa buqqisa prezidaant Traamp geggeessamaa jiru irratti, dhugaa-bahinsa dubbataniin, itti-aanaa Prezidaantii biyyattii Maayik Peensii fi Ministara dhimmi-alaa Maayik Poiompiyoo dabalatee – aangawoonni mootummaa ol’aanoon dhimmi prezidaant Traamp fi prezidaantii Yukireen gidduutti deemu sana quba qabu, jedhan. Prezidaant Traamp, hanga Yukireen ka filannoo bara 2020 geggeessamuuf jiru irratti dorgomtuu isaanii paartii Dimooiiraatotaa tahuu malan – Jooy Baa’iden irratti qorannaa geggeessitutti, gargaarsi Yukireen waraana ishee baay’ee barbaaddu – doolaarri miliyoona dhibba afur itti hin kennamne taasisan, jedhamee komee irratti dhihaataa ture, Prezidaantichi “dhara” jechaa jiru.


Miseensonni Waraana Ameerikaa Afgaanistaan Keessatti Lubbuun Darbe

Miseensonni isaa lama balaa hilikoopteraa Afgaanistaan keessatti dhaqqabeen du’uu waraanni Yunaayitid Isteetis beeksisee jra. Sababaan balaa kanaa qoratamaa jira, garuu gabaasi duraanii balaan sun dhukaasa diina biraa dhukaafameen akka hin ta’in ibsameera. Balaan dhiyeenya dhaqqabe lakkoobsa loltoota Ameerikaa waraanaan kan wal qabateen Afgaanistan keessatti du’anii 18 ga’ee jidra. Gara ganamaa lootee seentonni Talibaan helikooptera Yunaaytid Isteetis Afgaanistan gama bahaa konyaa Loogaar keessatti dha’ee kufisuu dubbatee. Dubbi himaan Talibaan helikoopterri sun maadhee isaa ka naannoo jiru weeraruuf ergame jedhee jira. Balaa boodanaa ta’uuf dhiisuu garuu hin mikanoofne.


Gamtaa Awrooppaatti Ambaasaaddorri Ameerikaa Dhuga Ba’umsa Qorannaa Aangoo Irraa Kaafamuu Traampiif Dhiyaatan

Koreen basaasa kan mana maree bakka bu’oota uummataa Yunaayitid Isteetis hoogganaa Ameerikaa aangoo irraa kaasuuf qorannaa geggeessamu akka cimsuufiif jecha, tattaaffii prezidaant Doonaald Traamp odeeffannoo mormituu isaanii ka demokraatotaa ilaalchisee jiru akka dhiyaatuuf Yukreeni irra dhiibbaa kaa’uu isaanii irratti dhuga ba’umsa ijoo har’a dhaggeeffachuuf jira. Gamtaa Awrooppaatti ambaasaaddera Yunaayitid Isteetis kan ta’an Goorden Soondlaand haasaa kallattiin perzidaantichi geggeessan qorannaa dimokraatotaan geggeessamuuf mul’inatti dhugaa ba’uuf jiru. Akka dhuga baatota kanneen birootti, Soondlaand walakkeessa baatii Adoolessaa qabee hanga walakkeessa baatii fulbaanaatti Traamp waliin yeroo heddduu kan dubbatan ta’uu isaanii fi Traamp deggersa nageenyaa US Yukreeniif kennuuf malte akka danqamuuf aangoo isaaniitti seeran ala fayyadamuu fi dhiisuu ilaalchisee saaxil baasuu mala. Tramp himannaan kun kan shiraa ti jechuun badii akka hin qabaanne ibsaa jiran.


Manni Murtii Moskoo Ol Iyyannaa Lammii Amerikaa Haqee Jira

Lammii Amerikaa kan basaastummaan Raashiyaa keessatti qabame Paul Whelan hidhaa isaa kan yakka ilaalacha duraa dheeressuuf manni murtii magaala Moskoo deggeree jira. Lammii Amerikaa waraana turee fi amma hidhamee kanaaf Abukaatoo kanneen ta’an himata irratti dhiyaate fudhatama dhabsiisan. Sadaasa 19 har’a ol iyyannaa dhiyeeffataniin Whelan lafa haallii xinnoo laaffatu ykn hidhaa mana keessaa jala akka turu gaafatan. Manni murtii Moskoo ol iyyannaa dhiyaate haqee jira . Lammummaa kanaadaa Ireeland fi Briteeyin kan qabu Whelan waardiyyonni mana hidhaa keessatti nama walitti tucheesuun hidhatanii dararaa nama irratti rawwatu jedhee jira.


Marii Amerikaa fi Koriyaa Kibbaa Addaan Cite

Koriyaan kibbaa looltoota Amerikaa biyya ishee keessa jiraniif baasii oolu akka dabaltuuf gaaffii Amerikaan dhiyeessite irratti mariin Kibxata har’a gaggeeffamaa tureaddaan cite jra. Maanguddoon Koriyaa Kibbaa irraa marii kanatti hirmaatan oduu gabaastotaaf akka ibsanti marii yeroo gabaabaa booda jilli Amerikaa walgahii dhisanii ba’an. Maanguddoon gama Amerikaa James De Hart akka jedhanti immoo yaada Koriyaan Kibbaa dhiyeessan gaaffii keenyaaf deebii tokko hin qabu jedhan. Koriyaan Kibbaa yeroo ammaa looltoota Amerikaa kanneen biyya ishee keessa jiran kuma 28 fi 500f Doolaara Miliyoona 800 fi Miliyoona 90 baasii gooti. Looltonni Amerikaa kun haleellaa Koriyaa Kibbaa irratti Koriyaan kaabaa gaggeessuu maltu ittisuuf gamas buufatan.Angawoonni Koriyaa Kibbaa gama isaaniin bulchiinsii Traamp baasii kana gara Biliyoona 5tti akka guddiifnu fedhu. Prezidaant Traamp yeroo dheeraaf komeen dhiyeessaa turan michuu keenya kana taate Koriyaan Kibbaa looltoota Amerikaa biyya ishee eegaa jiraniif baasii qubsaa hin laattu kan jedhu ture.


Taalibaanii fi Mootummaan Afgaanistaan Hidhamtoota Walii Gadhiisan

Mootummaan Afgaanistaan hidhamtoota Taalibaan kanneen akkaan barbaachisoo ta’an sadii eega gadhisee booda Taalibaan namoota biyyoota gama dhiyaa lama gadhisee jira. Hidhamtoonni Taalibaan sadeen kaabul irraa gara Dohaatti xayyaara addaa kan mootummaa Qataariin geeffaman.Iddoo sana garee siyaasaa kan Taaleebantu jira jedhama. Maddeen Raadiyoo Sagalee Amerikaaf akka ibsanti kanneen biyyoota gama dhiyaa irraa qabamanii turan lammii Amerikaa Kevin King umriin 63 akkasumas Timothy Weeks lammii Awustraaliyaa umriin 50 ka ta’e Afaagaanistaan gama kibbaa kutaa Zaabul keessaa gadhiifaman. Dhukaasa dhaabiinsii sa’atii 48 konyaalee Zaabul keessatti labsamee kan ture yoo ta’u kunis sirna jijjirraa hidhamtootaa kana gaggeesuuf ture. Dubbi himaan Taaliibaan akka jedhanti akka walii galtee tolfameetti looltonni Afgaanistaan 10 gadhiifamanii jiru.


Hiriirtoonni Yunivarsitii Hoong Koong Keessatti Polisiin Itti Marse Maal Keessa Jiru?

Hoong Koong Keessatti barattonni yunivarsitii kanneen mormii dhageesisan Kibxata har’a polisii isaa marsee ture jalaa miliquuf yaalii gochaa jiru. Kanneen biroon 200 gad ta’an amma iyyu polisootaan marfamanii yunivarsitii Hoong Koong keessa jiru.Oduu gabaasaan Raadiyoo Sagalee Amerikaan kan barattoota kana waliinYunivarsitiicha keessa jiru akka jedheetti haalli jiru abdii kan nama kutachiisu ta’u fi yoo xiqqaate baratonni dargaggoon lama of-ajjeefna jechuun sodaachisaa jiru. Barataan dhiraa tokko of-ajjeesuuf morma isaa Albee ykn Haaduun kutuuf ennaa agaamuu namoonni bira turan dhisii jechuun dhorkaa akka turan ibse. Baratonni mormii kaasan kun abdii kutachuu isaanii naa gala kan jedhe oduu gabaasaan kun haallii jiru nama gaddisiisa jedhe. Polisiin Dilbata darbee kaasee barattonni mormii dhageesiisan meshaa ofii hojjatan lafa kaa’uun balbala tokko qofaan akka ba’aniif ajaja kennee ture. Karaa isaan ba’u danda’an kana immo polisiitu jira.Kanaaf himannaan hokkara kaasuu nu irratti dhiyeessu soda jedhu qaban.


Waa’ee Traamp Irratti Raga Baatoota Dhaggeeffachuun Itti Fufee Jira

Prezidaantii Amerikaa aangoo irraa kaasuuf qorannaa gaggeeffamaa jiruun Koreen tika nagaa kan mana maree Yunaaytid Isteetes Kibxata har’a raga baatoota dhaggeefataa jira. Isaaniis aangawoota tika nagaa biyooleessaaf kanneen gargaartoota ta’an akkasumas baatii Adooleessa darbee keessa Traamp fi giti isaanii kan Yukreen bilbilaan maal akka dubbatan kanneen dhaggeeffatan ta’u ibsamee jira. Itti aanaa prezidaantii Yunaaytid Isteetes kan Maayik Pensiif gargaartu ka ta’an Jennefer Williyaams akkasumas kawunsilii nageenya biyooleessaa keessatti hayyuu waa’ee Yukreen kan ta’an Letenaa Koloneel Aleeksaander Vindman har’a waaree dura seera tumtoota duratti akka raga ba’an karoorfamee jira. Lameenuu waa’ee haasawaa bilbilaan dubbatamee Sana irraa yaaddoo akka qaban ibsanii jiran.Har’uuma waaree boodas kanneen biroon dhiyaatanii raga ba’uuf jiran.


Magaala Tibilisii Kan Jorjiyaa Keessatti Uummanni Hiriira Ba’e Jira

Filmaanni hatattamaa akka gaggeeffamu hanga ibsamuutti jechuun hiriirtonni ulaa paarlaamaatti seensisuu kan Jorjiyaa isa Tibilisii cufanii jiru. Polisiin jara achii akka gadhiisan gochuuf bishaan ujummoo fi Gaaza himiimaansu biife.Heerri akka foyya’ee caasaan sagalee wal gitu akka jiraatuuf yaada dhiyaate paarlaamaan fudhatama dhabsisuu isaatu mormiin jalqabamee guyyaa 4 lakoobsisee. Sagantaan kallattiin lafa rakkoon kun itti uumamee irraa darbaa ture akka garsisuutti hiriirtoonni gareelee guddaan walitti qabaman bishaan ujummoo gaafa itti biifamuu agarsiisa a ture.Tarkaanfiin Kunis yeroo xinnoof hiriirtoota kan ittisee ta’uus sana booda Gaazii himiimaansu isaan aguuge polisoonni suuta jechuun hiriirtoota akka dheessan godhan. Hiriirri kun seeraan ala ta’aa akka jiru ministriin haajaa biyya keessaa har’a ganama ibsa baaseen hubachisee jira.Mormiin kun iddoo biraattis faca’uu mala yaaddoo jedhu Diploomaatoota biyyoota gama dhiyaa biraa dhaga’amaa jira.


Barattoota Gadhisisuuf Hoong Koong Keessatti Yaalamaa Jira

Hoong koong keessa Yunivarsitii Polii Teekniik jedhamuu keessatti kanneen iggitaman gadhisisuuf polisii waliin waa’ee arraar buusuu dubbachuu isaanii prezidaantiin mooraa Sanaa ibsanii jiru. Teng Guang akka jedhanti mormiitonni dhibba hedduu kanneen mooraa Yunvarsitii keessa iggitamanii jiran karaa nagaa akka ba’aniif ehamnii argamee jira. Yoo hiriirtonni tuttuqqaa hin baa’iisan ta’e Polisiin humnaan gargaaramuu yeroof kan dhiise ta’u Teng dubbatan.Kana malees nagaan mooraa Yunivarsitii keessaa ba’anii gara buufata polisii yeroo deemanti isaan waliin akka deemaniifis ehama argachuu prezidaantichii Yunivarsitii ibsanii jiru. Araarrii kun yoom akka rawwachuuf jiru hin beekamiin jira. Barattonni mormii dhageesisaa turan hangi tokko yunivarsitii polisootaan marsamee keessaa miliqanii ba’uuf kan yaalan yoo ta’u achii keessatti iggitamuun isaanii guyyaa lammaffaa qabatee jira.


Pirezidaantii US i hardhallee naqaashii itti yaamanii koree kongireesii Amerikatit himachuutti jiran

Pirezidaanti Doonaldi Tiraampi seenaa Amerikaa keessatti pirezidaantota waan hujii irraayyuu buusuu dandaha jedhaniin himachuutti jiran sadeessoo. Namii hardha naqaashii itti tahe kun ka mootummaan isaa durii Yukreenitti ambaasaaddera Amreikaa tolchee filate, Mari Yovaanovich.Koree mana marii Amerikaatti himamatte. Yovanovitch Adoolessa bara 2016 haga Caamsaa bara 2019 US taatee hojjachaa baate. Akka isii fi miilotii Demokiraati jedhanitti gorsaa pirezidaanti Tiraampi Ruudii Juliyaanii fi miilota isaatti isiitti duulee hujii irraa buuse. Yukreenitti itti gaafatamaa himaammata alaa US ambaasaadder George Kent ambaasadder Yovanoovich waan hedduun yakkan jedhe. "Bara 2018-2019, akka Ruudii Juliyaanii fi miilotii isaa namii akka Lev Parnas fi Igor Fruman, amaasaaddea Yovanoovichii fi hojjatoota embaasii Amerikaa Kyiv jiranitti duulan quba qaba.” Akka isiin jettetti waan mataan namaatuu hin fudhanneen hujii irraa buusan tun waan akka malee miira namaa hammeessaati. Wannii pirezidaanti Tiraampi bilbilaan ambaasader Meerii maqaa dhahee pirezidaantii Yukreeniitti hime waan akka malee miira nama hammeessaati jette.Waan jedhu wallaalee tun doorsisa jedhe. Gorsaa pirezidaanti Tiramapii fi miiltoa isaati Yukreenitti waashingtonitti i yaamee huji irraa buuse. Himachaa tana paartii Demokiraatitti yaamee akka jarii jedhetti ambaasaddera tana siyaasaa Tiraampitti gufuu taati jedhanii hujii irraa buusan. Pirzidaanti Tiraampi waan hujii irraa buusuu fa dandahaatiin himachuutti jiran


Hong Koong Keessatti Hiriirri Geggeeffame

Hiriira deggertoota dimookiraasii har’a otuu hin eegamiin Hong Koong keessatti deebi’ee futtaf’e irratti dhukaasa poolisiin baneen, hiriirtota keessaa tokko haleelamee jabaa madaa’uun himamee jira. Viidiyoon waraabame akka agarsiisutti, poolisiin hiriirtota huccuu adii uffatanii fuula aguuggatan keessaa tokko qabuuf yaalii godheen, shugguxxii itti baafate. Achii booda, hiriirtota kessaa namni ka biraan uffata gurraacha uffate ennaa gara isaaniitti hiiqu itti dhukaasee madeesse jedhama. Waajirri polisii Hong Koongis, hiriirtota keessaa nam-tokko rasaasaan haleelamuu mirkaneessee jira. Namni madaa’u sun haala lubbuu isaaf sodaachisu irraa akka jiru dubbatan – maddeen Hospitaalaa immoo. Hiriirichi duraan baatiilee shaniif biyyattii daangaa Chaayinaa keessatti argamtu laashessee ture, Sanbata fi Dilbata deebi’ee futtaf’ee, Wixata har’aattiyuu cehee ennaa jiru kanatti gochaan dhukaasa kun dhaga’ame.


Maatii Lammiwwan Amerikaa Tokko keessaa Namnii Sagal Meeksikoo Keessatti Ajjeefaman

Maatiin amantii Mormoon hordofan kan Yunaaytid Istees tokko keessaa yoo xiqqaate ijoolleen 6 fi dubartoota 3 Meeksikoo gama kaabaa keessatti ajjeefamuu ministeerri nageenyaa kan Meeksikoo fi maatiin jaraa ibsanii jiran. Kanneen ajjeefaman kun maatii Le Baron lammii Amerikaa leellistoota hawaasa amantii Mormoon waggaa 10 dura naannoo daangaatti hundeesse Sanaa ta’u aangawaa nageenyaa kan Meeksiskoo fi maatiin jaraa dubbatan. Miseensoonni maatii tokkoo kun konkolaataa sadiin daandii baadiyyaa kan kutaa daangaa irra jirtu Chihuahua fi Sonora gidduu ituu deemaa jiranii haleellaan irratti baname jedhu miseensoonni maatii hedduun. Angawaan nageenyaa maatiin kun imala irra akka turan mirkaneessanii garu jaarmayaa kutaa sana to’achuuf gocha yakkaa rawwachuuf socho’aa jiru hin beekan ta’a jedhan. Polisii fi waraanni Meeksikoo mucaa maatii sana jalaa bade tokko barbaachaa akka jiran ibsamee jira. Prezidaantiin Amerikaa Traamp giti isaanii kan Meeksikoo gareelee hidhatan kanneen baala sammuu darreessu deddebisan akka faana dhahaniif gaafatan.


Shoroorkeessoota Irratti Tarkaanfii Fudhachuu Itti Fuufna: Jeneerala Amerikaa

Waraana Amerikaa Afrikaa keessa jiruuf Geneeraala sadarkaa olaanaa kan ta’an Stefen Taawonseend Kibxata har’a Somaaliyaa daw’atanii jiru. Kunis hogganoota waliin wal arguun leellistoota biyyoota gaanfa Afrikaa keessaa irratti duula gaggeeffamu irratti mari’achuuf akka ta’e ibsamee jira. Hogganaan waaltaa ajaja waraanaa ykn Afriikom kun akka jedhanti garee shoroorkeessoota leeliistoota Islaamaa fi Al-Shabaab irratti dulli waraanaa Amerikaan gaggeessitu hagam jijjiirama akka fidee ilaaluuf jiru. Isaan kun michoota keenya kan Afrikaa fi fedhii Amerikaan gaanfa Afrikaa irraa qabdu fi Yunaaytid isteetes keessattis sodaa uuman jedhaan Jeneraaltichi. Shoroorkeessonni kan beeku qaban jedhan ituu addaan hin kutiin faana akka isaan dhoofnu dha kan jedhan Taawonseend Tarkaanfii nuti fudhannu Somaaliyaa, Kutaa Sanaa fi Amerikaan nagaa akka ta’an daran akka tasgabii qabeessa ta’u taasiisa jedhan. Gareeleen kun Amerikaa haleeluuf fedhii kan qaban ta’uus tarkaanfii waraanni keenya fudhatuuf galanni haa ta’u malee dandeetti isaa hin qaban jedhan.


Paakistaan Waajjira Qoonsilaa Ishee Afgaanistan Jiru Cufte

Paakistaan sababaa nageenyaa jedhu kan adda hin baafaminiin waajjira qoonsilaa ishee magaalaa galma mootummaa Afgaanistan keessaa cuftee jirti. Paakistaan akka jettetti waajjirri Kaabul hanga ibsi itti dabalaa kennamutti cufaatti tura. Minsitriin dhimma alaa paakistaan akka jedhetti embasiin Afgaanistaan nageenya diplomaatota Kaabuul keessaa ilaalchisee yaaddoo hamaan jiraachuu beeksisee jira jedhan. Hariiroon Paakistaan fi Afgaanistan yeroo dheeraa dhaaf muddama keessa jira.


Humnoonni Iraaq Hiriirtota Mormiitti Dhukaasuun Ajjeesan

Humnoonni naga eegumsa Iraaq halkan edaa magaalaa Karbala keessatti hiriirtota Mormii kanneen qoonsiilaa Iraaq dura hiriiran keessaa sadii itti dukaasuun ajjeesuu isaanii angawoonni Iraaq beeksisanii jiru. Hiriirtonni sun Iraan biyya keenyaa ba’i, Karabalaan bilisa haa taatu jechuun dhaadannoo dhaqeessisaa turan. Dhukasa sana dura angawoonni akka jedhanitti hiriirtonnimormii sun ededa qoonsiilaa sanatti meeshaalee adda addaa darbachuudhaan ibbidda itti qasbsiisuuf yaalaa turan jedhan. Baatii darbe erga mormiin Iraaq keessatti ka’ee as namoota 250 oltu du’an. Hiriirtonni mormii kurna kumaan laka’aman guyyoota dhiyoo as Baagdaad waltajjii Tahirir-tti wal ga’uu dhaan gabaalee, warshaalee, manneen barnootaa fi Yuniversitiiwwan cufuu dhaan adeemsa siyaasaa kan erga bara 2003 hooggana US-n Iraaq weeraramtee Saadaam Huseeniin aangoo irraa darbamanii mormaa jiran.


Iraan Hojii Yuraaniyemii Gabbisuu Saffisaan Itti Fufuu Beeksiste

Hoogganaan meeshaa nukleraa Iraan biyyi isaanii walii galtee bara 2015 garee humnootii addunyaa waliin mallatteessite faallessuu dhaan meeshaa Yurnaaniyemii gabbisuuf gargaaru kan hammayyaa ta’e itti gargaaramti jedhan. Hoogganaan dhaaba atoomikii Iran Alii Akbar Salehi TV biyya isaaniif har’a ibsa kennaniin meshaa IR-1 jedhu kan hatattamaan Yuraaniyemii gabbisuuf gargaaru akka walii galtee addunyaatti akka itti gargaaramtu eeyamameefii ture. Saaleen akka jedhanitti Iraan daranuu meeshaa saffisaan Yuraaniumii gabisuu kan danda’u irratti hojjetaa jirti. Erga prezidaant Doonaald Traamp walii galtee meeshaa nukleraa keessaa waggaa darbe ba’anii kaasee Iraan tarkaanfii cicha qabdu faallessu heduu fudhattee jirti.


Qorannaan Aangoo Irraa Kaasuu Traamp Ittuma Fufe

Prezidaant Doonaald Traamp qorannaan aangoo irraa kaafamuu irratti dhyaate dabalaa ennaa deemetti deebiin barreeffamaan namni jalqaba icitii waa’ee isaan mormituu isaanii itti aanaa prezidaantii duraanii Joe Biden irratti Ukreeniin qorannaan akka geggeessamu gaafatan saaxil baase ga’aa miti jedhan. Dhuga ba’umsaaf kallattiin dhiyaachuu qaba jechuu dhaan Traamp waa’ee nama icitii sana saaxil baasee twiter irratti maxxansan. Qorannaa aangoo irraa kaasuu sana ka shiraa ti jedhan. Traamp tattaaffii qorannaa isaan irratti fuuleffatee kana ilaalchisuun yaada boodanaa kennan irratti abukaatoo Waashington kan ta’an Maark Zaayid erga isaan namni maqaan isaa hin tuqamne, kan icitii sana saaxile deebii isaanii barreeffamaan dhiyeessuuf tole jedhaniiru jedhanii booda. Seera tumtoonni Ripaablikaanotaas haalli akkasii fudhatama hin qabu jedhan.


Chiileen Sababaa Mormii Biyya Ishee Keessaaf Jecha Gumii Guruddoo Biyya Ishee Keessatti Deemuuf Ture Lama Hambiste

Chiileen wal ga’ii lama kan prezidaant Doonaald Traamp baatii dhuftu prezidaantii Chaayinaa Xi Jinping fi hoogganoota ka biroo waliin wal argan dabalatee wal ga’ii lama hambisuun ishee angawoota White House ajaa’ibee jira. Prezidaantiin Chiilee Sebaastiyaan Pineeraa har’a akka labsanitti sababaa mormii farra mootummaa Santiaagoo keessatti geggeesamaa jiruu irraan kan ka’e biyyi isaanii gumii dinagdee kan biyoota Asia Pacific walakkeessa baatii sadaasaa akkasumas gumii dhimma jijjiirama qilleensaa jalqaba baatii mudee geggeessamuuf ture hafeera jedhan. Pineraan tuuta oduuf ibsa kennaniin kun murtii cimaa dha jechuu dhaan kun qajeelfama ogumaan guutee irratti hundaa’ee ti jedhan.


Angawoonni Turkii Kanneen Lola Kurdoota Irratti Oofame Qindeessan Adabamuu Akka Qaban Ibsame

Turkiin seera manni maree bakka bu’oota uummtaa US angawoota Turkii kanneen duula Siiriya kaabaa irrtti geggeessamettii hidhata qaban irra uggurri akka kaa’amu baase mormitee jirti. Ministriin dhimma alaa Turkii akka jedhetti erga manni maree bakka bu’oota uummataa seer asana dabarsee booda ambasaaddera Yunaayitid Isteetis David Satterfield gaaffiif waamee jira. Seerri sun tokko dura taa’aa koree dhimmootii alaa kan mana maree dimokraatotaan hooggganamuu Eliot Engel fi miseensa mana maree Ripaablikaanticha Michael McCual-n kan qophaa’e yoo ta’u angawaa gameessa Turkii akka Siiryaan gama kaabaa weeraamtu fi dhiittaa mirga namaa kurdoota irratti geggeessame murteessan adabsiisa. Manni maree bakka bu’oota seer asana sagalee 403-16 dabarse. Ibsi ministrii dhimma alaa Turkii tarkaanfiin sun wal ta’iinsa keenya NATO waliin kan wal hin simne kan seera tumtoonni shororkeessotaaf maal na dhibdee dhaan beekkannaa kennuu ti jedhe.


Qorannaan Traampiin Aangoo Irraa Kaasuuf Geggeessamu Itti Fufee Jira

Gareen prezidaant Traampiin aangoo irraa kaasuuf qorannaa geggeessaaa jiru, angawaan waraanaa Yunaayitid Isteetis kan grumuu naga eegumsa biyyoolessaa Whaayit House keessa jiran tokko Traamp mormituu isaanii Siyaasaa akka qoratamaniif Yukreeniin gaafatanii erga jedhanii guyyaa tokko booda, hayyoota ministrii dhimma alaa kan dhimma Yukreen irra dhuga ba’umsa dhaga’uuf jiru. Leetenaant Kolonel Alekzaander Vindmaan koree mana maree bakka bu’otaaf kaleessa ibsa kennaniin namoota haasaa bilbilaa Adoolessa 25 Traamp prezidaantii Yukreen Volodymir Zelennskii waliin dhaga’an keessaa tokko jedhan. Haasaan bilbilaa sun na yaaddesse kan jedhan Vindman, mootummaan alaa lammii Yunaaytid Isteetisiin qorachuun sirrii dha jedhee hin yaadu jedhan.


Hoogganaan IS Holqa Keessatti Ajjeefamee Fuudhamee Awwaalamuun Ibsame

Humnootiin Yunaayitid Isteetis reeffa hoogganaa Islamic Istete kan Abu Bakr al-Baagdaaii holqa inni keessa dhokatee ture keessaa fuuchuu dhaan eenyummaa isaa qorannaa DNAn erga adda baasanii booda galaanatti geessuun awwaalannii jiran. Angawoonnis ragaaleen keellaa inni keessa ture biraa walitti qabame humnootii Ameerikaa fi kan Siiriyaa ni deggera jedhanii abdatu. Gama biraan prezidaant Doonaal Traamp qiyyaafata isaanii qqbeenyaa keellaa boba’aa Siiriyaa Kaaba gama bahaa irra kaa’anii jiran. No media source currently available


Washington Nationals fi Houston Astros keessaa abbaa waancaa baseball addunyaa fudhatu bori if iftan gargar beekan

Kaan Go Nats! Jedha kaan ammo Go Astros! jechaa gamaa walti lallaba Dorgommii baseball Amerikaa gareen 35 taphjachaa bahan amma lamatti walti hafe; Washinton Nats fi Houston Astors. Namuu garee ufii maqaa yaammaa.Warrii waancaa ‘baseball’ addunyaa Amerikaatiif walti hafe Washington Nationals fi Houston Astros WDC keessatti walit jira. Nama kuma hedduutti bahee daawwachuutti jira. Washingotn,DCn ganna 85n duubatti dorgommii tana qopheessite.Gabayaan oowwiteefi manneen nyaataa fi dhugaatii DC fi naannoo isii baranuma canaqan. WDCn ganna 86n duubatti dorgommii tana qopheessite.Tapha taphatanii abbaa goolii 4 galchetti moo’e.Washington tana waliin marroo sadii Nats moote Nats marroo lama Astros moote. Abbaa afur moo'etti waancaan galata. Tapha kalee galgala WDC istaadiyoomii Verizon center keessatti taphataniin Hosuton DC waan takka hin argin tolchitee 7-1n moote. Borii fi iftaanillee walti dachahan.Abbaa tapha torba keessaa marroo afur moo’e waancaa fudhata. Baseball dorgommii nama sagala sagal kubbaa kukkuummittti qabachaa guuttu walti darbate kaan ammo dullaan dhahee fageessaa waliin curdan.


Hidha Laga Abbayyaa Irrtti Marii Gaggeeffamu Keessumeesuuf Traamp Afeerraa Dhiyeessan

Hidha laga abbayyaa kan ilaaleen ministeeronni haajaa alaa Itiyoophiyaa, Sudaanfi MasriiN gara Waashingtan dhufuun akka mari’atan prezidaant Traamp afeeranii jiru. Kunis abbummaa qabeenya laga Abbayyaa irratti rakkoo Iitiyoophiyaa fi Masrii giddutti uumamee irratti mariin kun fulleefata jedhama. Xalayaan Afeerraa VOA..n argatee kun Onkolooleessa 21 ministrii maallaqaa Steve Mnuchiin kan mallatteeffaamee fi biyyoota sadeen akkasumas prezidaantii Baankii addunyaaf kan ergame ture. Dubbi himaan Baankii addunyaa ibsa baasaniin prezidaantiin Baankii addunyaa marii gaggeeffamuutti hirmaachuuf karoora kan qaban yoo ta’u kunis biyyonni sadeen jechuun Masrii, Itiyoophiyaa fi Sudaan guutummaatti itti hirmaatuu abdii jedhuun ta’u ibsan. Masriin marii gaggeeffamu keessa qaamnii alaa seenee akka gargaaru gaafachaa kan turte yoo ta’u walgahii Sadaasa 6tti waamame kanatti kan hirmaattu ta’u beeksiifte. Hidha abbayyaa kan ilaaleen rakkoo uumamee prezidaant Traamp maaguddummaan akka ilaalaniif prezidaantiin Masrii baatii dabree kora Tokkummaa mootummotaafa yeroo New Yoork dhufan gaafachuu isaanii aangawaa bulchiinsaa Traamp gameessii beeksisanii jiru. Walgahii Raashiyaan biyyoota Afrikaa waliin Sochii keessatti dheengadda gaggeeffame cinatti mummichi ministeera Abiyyi Ahmad prezidaantii Masrii wajjiin dubbatanii jiru. Dr. Abiyyi El-sisii waliin eega dubbatanii booda oduu gabaastotaaf akka ibsanti namoota alaan marii gaggeeffamu ni simanna jedhanii turan.


Turkiin Tarkaanfii Isheen Siriyaa Keessatti Fudhatte Fudahatama Hin Qabu: Yunaayitid Isteetis

Ankaraan erga Raahsiyaa waliin ta’uu dhaan godina naga eegumsa naannoo eeguuf walii galtee booda turkiin kurdoota Siiriyaa Kaaba gama bahaa irratti duulli geggeessitu fudhatama hin qabu, kallattii sirrii hin taane irra buute jechuu dhaan ministriin ittisaa Yunaayitid Isteetis mark Esper beeksisan. Esper Brussels keessati har’a akka dubbatanitti Turkiin haala hamtuu keessa nu buuste jedhan. Torban darbe Yunaayitid Isteetis humnootii ishee Siiriyaa keessaa erga baastee booda humnoonni Turkii Siiriyaa gama kaabaa weeraran. Yunaayitid Isteetis lola dhaabinsi akka tolfamu gargaartee jirti. Prezidaant Doonaald Traamp kaleessa ibsa kennaniin lola dhaabinsi sun dhaabbataa akka ta’u Turkii biraa mirkanuu argadhe jedhan. kanaanis uggura Turkii irra jiru akka ka’u illee ta’ee jira. Lola dhaabinsi sun tolfamu iyyuu waraanni Turkii gandeen Assaadiyaa, Mishrafa fi Manajer meeshaalee guruddaan haleelaa turte.


Muummichi Ministeeraa Briteen Gamtaa Awrooppaa Keessaa Ba’uun Biyya Isaanii Ariifachuu Qaba Jedhan

Muummichi ministeeraa Briteen Booris Joonsen yoo manni maree yeroo itti biyyi isaanii gamtaa Awrooppaa keessaa baati hamma xumura baatii Onkoloolessaatti hin murteessu ta’e filannoo paarlaamaa haaraan geggeessa jechuun akeekkachiisan . Seera tumtoonni har’a gara boodaa wal ga’uu dhaan seera walii galtee gamtaa Awrooppaa keessaa ba’uu kan fuula 115 qabuu Joonsen qopheessan irratti sagalee kennuuf jiru. Yoo tarkaaniin sun raggaasisame seera tumtoonni seera guyyoota sadii keessatti sirnaan seera ba’e sana raggaasisu irratti sagalee kennuuf jiru. Joonsen Wixata kaleessaa akka jedhanitti uummati fi ani akkasumas hoogganoonni Awroooppaa kana booda akka lafa irra harkifatu hin barbaan jedhan. Onkoloolessa 31 Briteen gamtaa Awrooppaa dhiistee haa baatee hojii itti fufna jedhan. Kibxata har’aa ibsa paarlaamaa isaaniif kennaniin yoo yeroon murtaa’e kennamee hin rakkaasiamin filannoo biyyoolessaa geggeessuuf kan itti fufan ta’uu beeksisan.


Prezidaant Doonaald Traamp Qorannoon Aangoo Irraa Bu’uu Irratti Dhiyaate Fannisanii Nama Ajjeesuu Dha Jedhan

Prezidaant Doonaald Traamp qorannaa aangoo irraa kaafamuu manni maree bakka bu’oota uummataa dimokraatotaan durfamu irratti geggeessaa jiru, fannisanii ajjeesuu kan seenaa dhaan warren ol aantummaa adii lammiiwwan Ameerikaa hidda dhalata Afriikaa gad qabuuf itti fayyadaman waliin wal fakkeessan. Ripaablikaanonni martinuu fannisanii ajjeesuu amma argaa jiran kana yaadachuu qabu jechuu dhaan ergaa twiteerii har’a ganama maxxansaniin ibsanii, garuu ni injifanna jedhan. Yaadi falmisiisaan Traamp dhiyeessan kun battala seera tumtoota dimokraatotaa fi yoo xiqqaate Ripaablikaanii tokko biraa qeeqa dhaqqabsiisee jira. Miseensa mana maree kan ta’an Karen Bass ergaa twitter sanaaf deebii ennaa kennan adeemsa heera biyyaa, tooftaa gara jabinaa biyya kana keessatti uummata akka kootii dararuuf itti fayyadaman waliin wal fakkeessitaa? jedhan. Dura taa’aan Ripaablikaanota mana maree Kevin Makaartii immoo of eeggannootu barbaachisa jechuu dhaan jechi kun kan ani itti fayyadamu miti, jechoota akkasiitti walii hin galu jedhan. Akka jarmayaa bu’aaf hin hojjenne kan “Equal Justice Initiative” jedhutti bara 1877 fi 1950 keessa Yynaayitid Isteetis keessaa lammiiwwan Ameerikaa hidda dhalata Afriikaa 4000 ta’antu kutaalee biyyattii 20 keessa jamaa warren adiin fannisamuun ajjeefaman


Turkiin Lola Kurdoota Waliin Jalqabde Itti Fufuuf Dhaadatte

Prezidaantiin Turkii Recep Tayyip Erdogan har’a prezidaantii Raashiyaa Vladmir Putin waliin wal arguu dhaan tarsiimoo waraanaa daangaa Turkii fi Siriyaa irra jiru ilaalchisee mari’atanii jiran. Erdogaan yoo loltoonni Kurdootaa utuu yeroon walii galteen lola dhaabinsaa hin dhumatin naannoo sana dhiisanii hin ba’an taanaan lola kan itti fufan ta’uu dhaadatan. Erdoogaan akka jedhanitti loltoonni Kurdootaa 800 ta’an naannoo daangaa kibba Turkii jiru dhiisanii ba’aniiru, garuu kanneen 1300 ta’an hafanii jiru jedhan. Hooggantichi Turkii iti dabaluu dhaan kan walii galtee lola dhaabinsaa guyyoota shanii jaarsummaan gidduu seente Yunaayitid Isteetis waadaa seente ba’uu dhaan loltoonni Kurdii gamasii akka ba’an hin goone ta’e, lola keenya murannoo cimaa dhaan bakka dhaabne irraa itti fufna jedhan. walii galteen sun har’a halkan sa’a 10 irratti yeroon kennameef dhumata.


Koongiresmaan Ilaajaa Kaamiingis Du’aan Boqotan

Qorannaa Prezidaantii taayitaa irraa buqqisuu Mana-maree Yunaayitid Isteetis keessatti geggeeffamu keessatti nama ijoo ka tahan - miseensi Mana-maree Yunaayitid Isteetis – Ilaajaa kaamiingis, umurii isaanii waggaa 68tti du’aan boqotan. Waajirri isaanii har’a akka beeksisetti, dhukkuba yeroo dheeraaf isaan rakkisaa ture irraa dhibee wal-xaxaa uumameen du’aan boqotan - Koongiresmaan Kaamiingis. Baatii Fulbaanaa keessa, wal’aansa fayyaa taasifatanii dandamachuu isaanii fi yeroo Manni-maree boqonnaa irraa deebi’u – gara Waashinton dhufanii kan hojjetan ta’uu gaazzexaa “Baltimore Sun” jedhamutti dubbatanii turan. Mana-maree Bakka-bu’ootaa Yunqaayitid Isteetis keessatti, dura-taa’aa Koree To’annaa fi Koreelii Jijjiiramaa ta’uun kan hojjetan – bakka-bu’aan kutaa Mariiland - Kaamiingis, koreen isaan hoogganan akka qorannaan buqqisaa Prezidaant Traamp irratti geggeessamu kannneen hojjetaa jiran keessaa isa ijoo dha. Traamp, ammaan dura, Koongires Kaamiingis, “waan qotiyyoo nama jifatu,” jedhanii, magaalaa isaan irraa filataman baaltiimooriinis, “bakka bala’amaa” jechuun dubbiin waraannii turan. Kaamiingis Prezidaant Traampiin qeeqaman iyyuu, Rippaabilikaanota miseensota mana-maree kaan waliin hojjechuutti nama dandeettii qaban – jedhamuun beekamu.


Yunaayitid Isteetis Akka Turkiin Haleellaa Kurdootaa Dhaabdu Gaafatte

Itti-aanaa prezidaantiin Yunaayitid Isteetis – Maayik Pens, prezidaantiin Turkii, Resep Xayyib Irdogaan, haleellaa loltoota Kurd ka Siiriyaa Kaabaa keessaa irratti geggeessan akka dhaaban har’a gaafatanii jiran. Prezidaant Traamp, loltoonni Ameerikaa naannoo wal-waraanssaa Siriyaa gama Kaabaa sana keessaa akka ba’am eega ajajanii booda, Erdogaan immoo loltoota isaanii Siiriyaa Kaabaatti bobbaasuun haleellaa sana jalqabsiisan. Prezidaantichi Yunaayitid Isteetis kaleessa, waraasi Siiriyaa kaabaa keessaa sun murtii isaaniitti hidhata qabaachuu eega haalanii boodaa fi manni-maree bakka-bu’ootaa Yunaayitid Isteetis illee murtii loltoota Ameerikaa achii baasuu sana balaaleffatu eega raggaasisee booda, itti-aanaa prezidaant Pens immoo har’a hoogganaa Turkii wajjiin walga’anii dubbatan.


Dimookiraatonni Wal-falmii Isaanii Ohayoo Irratti Traampitti Fuuleffatan

Dimookiraatonni kurnaa ol filannoo prezidaantummaa bara dhufu geggeessamu irratti kaadhimamaa paartii isaanii ta’anii dhihaachuuf wal-falmiin wal-gidduutti geggeessan kaleessa Ohaayootti geggeessamee jira. Qeeqa hedduu prezidaanticha Yunaayitid Isteetis – Donaald Traamp irratti ka dhiheessan wal-dorgomtoonni Dimookiraatotaa kun, dhimmoota akka tajaajila eegumsa fafyyaa fi wal-qixxummaa galii fi Siiriyaa dhaa ba’uu waraana Yunaayitid Isteetis irratti wal-dura dhaabbachuun wal-falmanii jiran. Akka Jiim Meloon gabaasetti, wal-falmii kaleessa galgalaa irratti dhimmi ijoo ka ture, waa’ee qorannaa prezidaant Traampiin taayitaa irraa buqqisuuf geggessamuu, ka prezidaantichi mormituu isaanii – dimookiraaticha – Joo Baa’ideen irratti akka qorannaa geggeessitu Yukireeniin gaafatan, jedhu faa of keessaa qabu.


Demokiraatotii Amerikaa bulchuuf walti dorgomuutti jiran 12n TV irratti walii yaa'anii hayyuma walti dhawachuutti jiran

US bara 2020 keessa pirezidaantii filatti.Pirezidaanti Tiraampi yoo aate marro lammeessoo filatan tahuu baannaan eebbisee warra itti aanutti kenna. Paartii Demokiraati keessaa amma nama 12tti walti hafe.Eda godina Ohiotti TV irratti walii yaa’anii laafinnaa fi jabeennaan wal himan, hayyuma walti dhawatan.  Edallee karaa waan hedduu irratti wal falaman; karaa pirezidaanti Tiraampi seeraan himachuu danadhan,lola Turkiin Siiriyaa seentee waraana kurdootaa aate,karaa jireenna Amerikaa jabeessanii fi waan hedduu irratti wal falaman. Itti aanaan pirezidaanti Amerikaa ka durii, Joe Biden warra 12n walti hafe keessa jira. Ilma isaa ka bara Biden bulchaa biyya tahe faayidaa argachuuf Ukrain gargaare jedhanii himatan ”ilmii kiyya waan gumaa tokkoollee hin yakkine” jedhee mormeef. Senator Cory Booker, ammoo “Raashiyaa finna addunyaa yakkitee deemtu tanatti callisuu hin dandeennu,” jedhee akka Amerikaan addunyaa qorqorachuu malt dubbate. Senator Kamala Harris, ammoo Tiraampi gaafauma huji tana itti kennanii asi “Amerikaa, ummata isiitii fi waan Amerikaa qabdu gabayaa dhaabe gurguruutti jira,” jette. Godinuma cufa irra marree ummta amasniifanne karaa pirezidaanti Tiraampi moo’annuun barbaadachuu malle tanaaf godina\n“Pennsylvania,Michigan,Wisconsin, Ohio fi Iowa irra maruutti jira,” jette.  Pirezidaanti Tiraampi jara wal dorgomuutti jiruun jara qoosaaf dorgomu jedhe.


Angootuun Amerikaa Ka duraanii Dhiyaatanii Deebii Kennanii Jiru

Raashiyaa fi Awuroopaa keessatti gargaartuu sadarkaa olaanaa kan Prezidaant Traamp ta’uun kan hojjataa turan Fiona Hiill Wiixata kaleessaa Yukreenti Ambaasaaddara Amerikaa kan ta’an Marie Yovanovich aangoo irraa kaafamuu jabeessanii kan morman ta’u dubbatan. Dhuga ba’uumsii Fiyoonaa Hill cufataan kan gaggeeffamee yoo ta’u gad fageenyaan qabiyyeen isaa Gazeexaalee adda addaa irratti maxxanfamee jira.Kunis uummanni waan Hiil Jedhan akka hubatuuf ta’uun beekamee jira. Hanga baatii Adoleessa darbe Waayit Haawus gadhisanii deemanti kaawunsilii nageenyaa kan prez Traamp keessati dhimmootii Raashiyaa fi Awuroopaaf Daayreekteera gameetti turan. Hiill Koree tika nagaa kan mana maree bakka butootaan waamamanii gaaffii seera tumtootaaf deebii kan kennan ta’u abukaatoon Hiill ibsanii jiru.


Tokkummaan Mootummotaa Gabaasa Haaraa Baase

Deemsa filannoo prezidaantii Afgaanistaan irratti haleellaa lootee seentonni gaggeessaniin sivilloota midhaman 460 ta’an keessaa kanneen 85 galaafachuu isaa qorannaan Tokkummaa mootummotaa hubachisee jira. Garee Tokkummaa mootummotaa Afgaanistaan keessatti imala irra jiruun gabaasnii haaraa kibxata har’a ba’e akka jedhutti namoota midhaan kun irra ga’e kana keessaa harka 80 caalaan duula hokkaraa fi doorsiisa Talibaan beekaa gaggeessee fi filannoo Fulbaana 28 gaggeeffame jeequu isaan kan uumamee dha. Gareen Taalibaan irra deddebi’uun ibsa ifatti baaseen uummanni Afgaanistaan ba’e sagalee kennuu irraa akka of-qusatu akkasumas looltoonni isaa qindeessitoota filannoo akkasumas humnootii nageenyaa kanneen deemsa filannoo eegan akka haleelan akeekkachisee ture. Guyyaa sagaleen kenname qofa hokkarri uumamee siviloota 28 galaafatee kanneen 250 ta’an madeesse.siviloota mada’an kana 3 keessaa harkii tokko ijoollee dha.


Tarkiin Haleellaa Gaggeessaa Jirtu Dhaabuu Qabdi: Prezidaant Traamp

Prezidaantiin Yunaaytid Isteetes Donaald Traamp Tarkiin haleellaa Siriyaa Kaabaa keessatti gaggeessitu dhaabdee dhukaasa dhaabiinsii akka argamuun dhiibbaa gochaa jiran. Kana malees aangawoota Tarkii irra uggurri akka ka’amu gochuuf akkasumas rakkoo kana furuuf jila itti aanaa prezidaantii Amerikaa Maayik Peensiin hogganamuu gara Ankaaraatti erguuf karoorfatanii jiru. Tarkiin karoora yeroo dheeraaf irratti hojjataa turteen gara Siriiyaa seenuuf akka jirtu Waayit Haawuus eega beeksisee booda tarkaanfii Traamp fudhatan qeeqa guddaa hordoofsisee jira. Kunis kurdoota Amerikaa cina dhaabatanii hidhattoota Islaamaa waraanaa turan irratti duula gaggeeffamu ture.Tarkiin immoo Kurdoonni kun shoroorkeessoota jechuun haleellaa irratti bantee jirti. Haleellaa Tarkiin jalqabde kun immoo humnootiin kurdootaa kanneen Syriyaan Democraatic forces jedhaman mootumama siriyaa wajjiin walii galan tolche.


Prezidaant Traamp Akka Ripublikaanonni Buqqifamuu Irraa Isaan Oolchan Abdii Qaban

Qorannaa Prezidaant Traampiin taayitaa irraa buqqisiisuu malu geggeessuuf yeroo dimookiraatonni cichanii jiranitti, Prezidaantichi immoo Waayit Haawus irraa diddaan dura dhaabbachaa jiran. Dhimmoota akka qorataman dhihaatan keessaa ijoon, prezidaantichi, akka biyyoonni ka biroon mormituu isaanii, itti-aanaa prezidaantii duraanii – Jo Baa’iden qoratamu taasisan amansiisuu yaalan – ka jedhu. Dimookiraatonni gochaa prezidaantichaa kana akka aangootti akka malee fayyadamuutti ilaalan. Balleessaa tokkollee akka hin qabne, ka dubbatan – Prezidaat Traamp, “kan ani itti fuuleffadhe dhimma siyaasaa otuu hin taane malaammaltumaa dhabamsiisuu dha” jedhu. Paartii Ripublikaanotaa irraa kanneen prezidaanticha deggeran, tarkaanfii gara prezidaanticha buqqisuustti geessu ni morman. Tahus garuu, Manni-maree sagalee wayyabaa Dimookiraatotaan geggeessamu dhimma qorannaa kana itti fufee, prezidaant Traampiin, seenaa biyyattii keessatti prezidaantii Yunaayitid Isteetis taayitaa irraa buqqifame sadaffaa taasisuu mala, jedhu – xiinxaltoonni. No media source currently available


Deemsa Qorannaa Traamp Keessa Hin Seennu: Waayit Haawuus

Masaraan waayit Haawus deemsa seeraan alaa kan ittiin jedhe waa’ee prezidaant Traamp aangoo irraa buqqisuuf qorannaa gaggeessuu keessa kan hin seenne ta’u beeksisee jira. Abukaatoon waayit Haawus xalayaa fuula 8 qabu hoggana Demokraatoota mana marii bakka bu’ootaa keessa jiraniif akkasumas afaan yaa’ii mana maree Nancy Pelosiitti ergan. Kanneen kun prezidaant Traamp seera cabsuu fi dhisuu isaanii Qorataa kan jiran yoo ta’u kunis prezidaant Traamp giti isaanii kan Yukreen waa’ee Joo Baayden akka qoratan gaafatan kan jedhu ture. Demokraatonni deemsa bu’uraa fi dirqama heeraa cabsan jechuun abukaatoon waayit Hawuus himatamnii jiru. Kunis Traamp namoota ragaa ta’aniif carraa gaaffii gaaffii dhiyeessuu dhorkuun akkasumas/ raga ittiin aangoo irraa kaasuuf itti gargaaraman arguu dhorkan jedhan Abukaatoon. Kun hunduu mirga heeraa fi seeraan kenname cabsa jedhu.


Tarkiin Siriyaa Gama Kaabaa Keessaa Kurdoota Baasuuf Haleellaa Jalqabdee Jirti

Waraanni Tarkii sagantaa yeroo dheeraaf itti qophaa’aa tureen Siriyaa cabsee seenuun humnoota kurdootaa kan Ankaaraan shoroorkeessoota ittiin jette baasuuf duula jalqabuu isaa aangawoonni waraana Tarkii beeksisanii jiru. Garu biyyonni gama dhiyaa gareen amma shoroorkeessoota jedhame kun duula farra shoroorkeessummaa gaggeffamu keessatti michuudha jedhanii ilaalu. Prezidaantiin Tarkii Recep Tayyip Erdogan Duulli kun har’a Jalqabamuu kan labsan yoo ta’u kunis nagaa fiduuf akkasumas harcaatuu shoroorkaa kanneen Tarkii irraatti soda ta’an irratti dhabamsisuuf ta’u dubbatan. Waayit Haawuus haala hin eegamiiniin Yunaaytid Isteets Kutaa sana keessaa humnootii ishee akka baaftueega beeksiisee guyyaa muraasa booda waraanni Tarkii duula waraanaa kana gaggeessuu jalqabe. Tarkiin samii irraa magaalaa Ras al-Ayn isa karaa daangaa Siriyaan jiru haleelaa akka jirtu qabsaaa’onni ibsanii jiru.Aarrii guddaan kan mul’atu ta’u fi kan kurdootaan hogganamuu humnootiin Demookraatawaa Siriyaa xayyaaronni waraanaa kan Tarkii samii irraa nannoo sivilonni jiraatan haleelaa waan jiraniif rifaatuu guddaatu jira jedhu.